F1-Uutisia 2022 | Sivu 39 | F1-Forum\nEnsimmäinen Edellinen 39 / 45\nEi koko ajan sähköllä, mutta aggressiivisemmin? Muutenhan turbo pyörii pakokaasuilla MGU-H ottaa tehon turbon akselista. Sikäli hämäävä nimi ettei sillä ole lämmön kanssa oikeastaan mitään tekemistä.\nJuu, varmasti aggressiivisemmin. En tiedä säännöistä sen tarkemmin, mutta mahdollistahan on ohjata turboa vaikka mutkakohtaisesti gps:n avulla tai muuten paikantamalla sijainti. Samoin paineiden nosto oikea-aikaisesti niin, että siellä on täys hönkä päällä mutkan auetessa.\nNykyisissä F1-turboissa ei ole mekaanista yhteyttä pako- ja kompressiopuolilla. Pakokaasut pöyrittävät MGU-H:ta ja turbon komressiopuoli pyöriin sähköllä. Näin päästää viiveestä kokonaan eroon.\nTurboahtimen paine eli teho on ollut rajoitettu koko hybridien ajan, eikä sitä rajaa ole muistaakseni nostettu enää kauden 2015 jälkeen. Turboahdinten kehitys on siis luultavasti hyvin vähäistä eikä lisää luotettavuusongelmia.\nEn tiedä säännöistä sen tarkemmin, mutta mahdollistahan on ohjata turboa vaikka mutkakohtaisesti gps:n avulla tai muuten paikantamalla sijainti.\nEn tiedä ohjataanko turboa mutkakohtaisesti, mutta gps tai muukaan satelliittipaikannussysteemi ei ole riittävän tarkka siihen.\nMielenkiintoista tietoa. Selittäisi sen miten viiveestä on päästy eroon noilla menetelmillä eli pakokaasun avulla.\nTurbomoottorissa paine ei ole mitenkään relevantti tekijä vaan ilmamäärä. Moottorin imupuolella olevaan paineeseen nimittäin vaikuttaa se kuinka hyvin ilma virtaa moottorin läpi. Se on siis oikeastaan se määräävä tekijä. Asia on helppo ymmärtää seuraavan esimerkin avulla. Koitappa puhaltaa tyhjään puolen litran limsapulloon. Kun pullo tulee "täyteen", on sinne mahdotonta saada sisälle enempää ilmaa. Sitten parannamme pullon läpi kulkevan ilman menoa ja teemme pienen reiän pullon pohjaan. Jos reikä on hyvin pieni, niin pullon saa edelleenkin täyteen, siis paineistettua. Suurentamalla reikää puhaltaminen helpottuu koko ajan, kunnes ollaan tilanteessa, että sinun turbosi eli keuhkosi tuotto ei riitä täyttämään pulloa ilmalla, vaan kaikki menee pohjan reiän kautta ulos. Silloin pullon sisään ei myöskään synny painetta. Turbon tuotto, siis keuhkojen tuottama ilmamäärä on ollut koko ajan sama, mutta paine pullon sisällä on vaihdellut reiän koosta riippuen. Pullo kuvastaa imuputkistoa ja moottoria ja reikä siis sitä miten hyvin moottorin kansi jne virtaa. Toki läpi menevää ilmamäärää saadaan lisättyä painetta nostamalla eli silloin lykätään väkisin ilma sisään moottoriin. Se toki huonontaa hyötysuhdetta eli kulutus kasvaa suhteessa saatuun hyötyyn ja samoin lämmöntuotto lisääntyy. Jossain vaiheessa tulee toki turbonkin rajat vastaan, jossa kompressoripuoli tipahtaa kartalta pois. Sitä ennen senkin hyötysuhde on jo tippunut. Ilmamäärää ei oikein saa lisättyä kuin pyörintänopeutta kasvattamalla, mutta siihenhän oli rajat olemassa säännöissä. Kompressorikotelon ja -siiven muotoilulla voi yrittää kikkailla, mutta ei siellä ole paljoa otettavissa. Kehitystyötä kuitenkin tehdään sillä saralla koko ajan. Saadut hedelmät tulevat ensin normaaleihin kilpaturboihin ja aikanaan tavalliselle tallaajalle niissä maissa missä polttomoottorilla saadaan vielä ajaa. Tuottoa saadaan lisää myös halkaisijaa kasvattamalla. Siinä ne keinot sitten oikeastaan olivatkin.\nNykyisissä F1-turboissa ei ole mekaanista yhteyttä pako- ja kompressiopuolilla. Pakokaasut pyörittävät MGU-H:ta ja turbon komressiopuoli pyöriin sähköllä. Näin päästää viiveestä kokonaan eroon.\nEn kiellä etteikö näin voisi olla, mutta miksi sitten autoissa on perinteinen hukkaportti? Sen tehtävä on rajoittaa turbon pyörimisnopeutta suhteessa ahtopaineeseen. Nyt jos mekaanista yhteyttä ei ole ja kompura pyörii sähköllä, niin ahtopaineen rajoitus hoidetaan täysin sähkömoottorin pyörimisnopeutta säätämällä. Hukkaportti vaikuttaa vain ja ainoastaan MGU-H:n pyörittämiseen täyskaasulla. Onko MGU-H:n suurin sallittu pyörimisnopeus rajoitettu säännöissä?\nTurbomoottorissa paine ei ole mitenkään relevantti tekijä vaan ilmamäärä. Moottorin imupuolella olevaan paineeseen nimittäin vaikuttaa se kuinka hyvin ilma virtaa moottorin läpi. Se on siis oikeastaan se määräävä tekijä.\nAsiat on helppo vääntää mihin tahansa muotoon, jos huomioi vain yhden osasen massiivisessa järjestelmässä, ja vain paperille piirrettyjen suunnitelmien muodossa ja unohtaa reaalimaailman ongelmat, kuten teit tuon hukkaportin kanssa jäljempänä. No enivei, olin näköjään väärässä. Ilmeisesti turbon painetta ei nykyisellään rajoiteta ollenkaan.\nMGU-H on se yksikkö, mihin on kohdistettu kaikista vähiten rajoituksia. Sitä saa jopa käyttää "huijatakseen" MGU-K:lle asetettujen rajoitusten kanssa. Tämä kaikki vapaus tekee MGU-H:sta myös erittäin monimutkaisen ja kalliin palikan, mistä syystä se on jo pudotettu pois seuraavan sukupolven moottorisäännöistä.\nLisäksi siitä saatava teho on hintaansa nähden kallista. Helpottamalla K:n rajoituksia, saadaan H:n tehot korvattua. H:n luotettavuus on myös huono. Turbon hajoessa usein pimahtaa myös H.\nMitähän sä taas selität? Mikä mun hukkaporttiselityksessä oli sun mielessä pielessä? Perustele?\nJatketaas vielä tätä turbohömpötystä. Jos ja kun MGU-H poistuu, niin mikä sitä turbon kompressoria sitten pyörittää?\nBtw. Tämän videon mukaan Fergusonissa ei olisi jaettua turboa kuten muilla valmistajilla.\nSama sähkö kuin nyt. Tulee vain kaikki silloin K:sta. Kyllähän nykyäänkin H:n energiat kiertää saman akun kautta kuin K:n.\nEikös henkilöautopuolella ole jo halvemmissakin kevythybrideissä siirrytty tuohon että turboa käytetään sähköllä.\nMä olisin edelleen taipuvainen uskomaan kiinteään yhteyteen, varsinkin Ferrarin tapauksessa. Audiovisuaalista faktaa puolesta tai vastaan odotellessa.\nEi todellakaan ole. Joissain, siis vag autoissa on kyllä käytössä sähköinen turbo, mutta sitä käytetään vain hetkellisesti poistamaan viive ja herättämään iso normi turbo. Tuossa jotain.\nCarlos vanhemman mukaan silloin ei tarvitse kaasuttaa lisää kun menee hyvin, eikä silloin kun menee huonosti.\nCarlos Sainz Snr says it’s ‘a matter of time’ before his son gets on top of 2022 Ferrari | Formula 1®\nBy his own admission, Carlos Sainz has struggled to get to grips with the 2022 Ferrari F1-75. On this week's F1 Nation podcast, his father Carlos Sainz Snr offered his advice on what his son must do to navigate through this tricky period and return to his best.\nJos Verstappen ei ole lainkaan tyytyväinen siitä, että Red Bullilla strategiat kääntyivät Perezin hyväksi Monacossa, eikä Maxin.\nMax Verstappenin isä raivoaa julkisesti Red Bullille Monacon GP:n tuloksesta - ''He suosivat Pereziä, eivät MM-sarjan johtajaa'' - SuomiF1\nHallitsevan maailmanmestari Max Verstappenin isä Jos Verstappen on yllättäen lähettänyt julkisen palauttaan Red Bullin suuntaan. Molemmat tallin kuljettajat selvisivät Monacossa palkintopallille, tällä kertaa Sergio Perezin napatessa voiton. Tämä ei kuitenkaan miellytä Verstappen senioria...\nVittu kuinka nolo ukko tuo Jos. Pitäisi naamansa kiinni ettei pojan tarvi hävetä isäänsä. Tämän takia isähahmojen pitäisi pysyä kotona. Sotkevat vaan pakkaa. (PapaStroll)\nKuinkahan monta kertaa maxia on suosittu? Joka tilanteessa kun mestaruustaisto on ollut selvä että perez ulkona, mutta kun Jossin pitäis nyt tajuta että mestaruus on vielä auki. Perez ei ole ulkona taistelusta joten kärkiauto saa paremman taktiikan. Helvetin idiootti.


Monaliiku ry - Tasa-arvoteoilla vaikuttavuutta -hanke\nEtusivu » Osallistu » Vapaaehtoistyöpankki » Monaliiku ry\nLue lisää Monaliiku ry:n vapaaehtoistyöstä.\nEssi Honkonen, essi.honkonen(at)monaliiku.fi, 0509173076\nMullistamme monikansallisten naisten sosiaalisen osallisuuden tarjoamalla heille mahdollisuuden olla aktiivisempia yhteiskunnassa. Tehtävämme on edistää naisten ja tyttöjen hyvinvointia liikunnan avulla taustasta, uskonnosta tai kansallisuudesta riippumatta. Elämäni kunnossa -toiminnan päätavoitteena on kohderyhmien terveyden edistäminen, syrjäytymisen ehkäiseminen, sosiaalisen hyvinvoinnin edistäminen sekä elämänlaadun parantaminen liikunnan ja keskustelun avulla. Mentor on the Move -toiminta keskittyy maahanmuuttajanaisten terveyden, sosiaalisen hyvinvoinnin ja työelämävalmiuksien edistämiseen liikunnan ja mentoroinnin avulla. Kävellen museoihin -hankkeen päämääränä on maahanmuuttajanaisten fyysinen aktiivisuuden lisääminen, Suomen kulttuurin ja historian tietämyksen lisääminen, kuuluvuuden tunteen edistäminen paikallisessa yhteisössä ja heidän kotikaupungissaan sekä integraatio.\nKävelykaveritoiminta Helsingin ja Espoon alueella. Vapaaehtoinen voi itse vaikuttaa sijaintiin. Kävelykavereiksi tarvitaan naisia, jotka lähtevät kävelylle maahanmuuttajanaisten kanssa. Tarkoituksena on laajentaa maahanmuuttajanaisten elinpiiriä ja saada lisättyä heidän sosiaalisia kontaktejaan arjessa yhdessä liikkuen.\nKävellen museoihin -kävelykierroksen ohjaaja Helsingin alueella. Tarkoituksena on toimia oppaana kävelyillä toisen vapaaehtoisen kanssa.\nVapaaehtoistehtävää varten saa perehdytyksen ja pohjamateriaalin. Kävelykierrokset toteutetaan 3–4 museokävelyn sarjana viikon välein ja yksi kierros kestää noin kolme tuntia. Mahdollisuus olla myös mukana ideoimassa ja vaikuttamassa kävelykierrosten sisältöön.\nErilaisia tehtäviä tapahtumien järjestämisessä Helsingin ja Espoon alueella.\nValokuvaaminen ja videoiminen Helsingin ja Espoon alueella, Monaliikun tapahtumissa ja ryhmissä.\nBloggaaminen, onnistuu myös etänä. Blogikirjoitusten kirjoittaminen nettisivuille erilaisista Monaliikun tapahtumista, ryhmistä ja muista tärkeistä teemoista. Aiheet vaihtelevat vapaaehtoisen kiinnostuksen mukaan.


Viisikko ja Vanhanen käyvät budjettineuvotteluita – koko hallitus koolla myöhemmin – Kansan Uutiset\nPääministeri Sanna Marin ja keskustan uusi puheenjohtaja, tiede- ja kulttuuriministeri Annika Saarikko (vas.) tapasivat mediaa lyhyesti ennen talousarvioneuvotteluiden alkamista Säätytalossa.\nViisikko ja Vanhanen käyvät budjettineuvotteluita – koko hallitus koolla myöhemmin\nSTT–Mika-Matti Taskinen, Viivi Salminen 14.9.2020 12.34\nHallituksen budjettiriihi jatkuu viisikon ja valtiovarainministeri Matti Vanhasen (kesk.) neuvotteluilla, kertoo valtioneuvoston kanslia. Koko hallitus jatkaa talousarvioneuvotteluita myöhemmin. Viisikolla tarkoitetaan hallituksessa olevien puolueiden puheenjohtajia.\nHallitus aloitti tänään puoli kymmenen aikaa aamulla neuvottelut ensi vuoden budjetista. Neuvottelut saattavat kestää keskiviikkoon asti. Helsingin Säätytalolle saapuneet ministerit kuvasivat alkavia neuvotteluita haastaviksi, sillä talouden näkymät ovat koronavirustilanteen vuoksi epäselvät.\nPääministeri Sanna Marin (sd.) sanoi toimittajille, että neuvotteluiden vaikeisiin kokonaisuuksiin lukeutuvat muun muassa työllisyysratkaisut, ilmastotoimet, kuntien ja järjestöjen tukeminen sekä koronavirustilanne.\nBudjettiriihi voi venyä kolmipäiväiseksi, sillä Marin on kertonut varanneensa riihelle aikaa aiemmin sovitun maanantain ja tiistain lisäksi myös keskiviikolta.\nValtiovarainministeri Matti Vanhanen (kesk.) korosti Säätytalolle astellessaan, että koronavirustilanteen hoitoon ja kuluihin pitää varautua myös ensi vuonna. Vanhanen kuitenkin sanoi, että on katsottava myös kriisin jälkeiseen aikaan.\n”Veikkauksen menetetyt tuet täytyy kompensoida”\nMinisterien astellessa sisään Säätytalolle neuvotteluihin, taustalla Suomen Pankin edessä raikasivat mielenosoittajien huudot, joissa vaadittiin muun muassa hävittäjähankinnoista luopumista, ilmastopäätöksiä ja työllisyystoimia.\n”Koronakriisi ei saa pysäyttää toimia, jotka tehtävä ilmastokriisin pysäyttämiseksi”\n”Hävittäjähankinta on aivan järjetön juttu”\nHän sanoo olevansa huolestunut siitä, ymmärtääkö hallitus että se voi valita joko linjan, joka tuottaa hyvää tai leikkauslinjan.


Vs: Liiga kanavapaketit, tekniikat ja sisällöt Q&A - sivu 3 - Telia Yhteisö\nItse asiassa tabletti tai puhelin ei ole poissa muusta käytöstä peilaamisen aikana.\nTämä on ihan mielenkiintoinen keskustelu näistä älytelkkareiden sovelluksista ja chromecastista. Nämä on tietysti makuasioita, että mitä kukin on tottunut käyttämään. Itse olen kuitenkin vahvasti Chromecastin ja Apple TV:n kannattaja ja perustelen sitä nyt tässä hieman.\nEnsinnäkin Chromecast on niin pieni, että sitä ei edes näy television takaa, jolloin ei tule vaikutelmaa, että piuhoja menee joka puolella jne. Laite on erittäin kompakti ja helposti siirrettävissä myös televisiosta toiseen ja voi napata jopa mökille tai muualle reissuun mukaan. Mikäli käytössä on hyvä langaton nettiyhteys, niin saat liitettyä sekä Chromecastin että puhelimesi siihe ja kuvan castaus onnistuu.\nPeilaus, castaus, kuvan siirtäminen telkkariin ja mitä näitä nyt on. Todellisuudessa cast toiminteessa ei ole kyse kuvan peilaamisesta. Kun käynnistät kuvayhteyden kertaalleen Chromecastin kautta, niin voit sen jälkeen tehdä puhelimella ihan mitä vain tai mennä jopa muuhun huoneeseen luurin kanssa, koska se ei enää vaikuta kuvaan mitenkään.\nItse en ole myöskään halunnut kotona lukkiutua televisioiden kapeaan sovellusvalikoimaan, kun Chromecastin avulla saa huomattavasti enemmän sovelluksia käyttöön. Lisäksi televisioiden sovelluksissa tulee jossain vaiheessa päivät täyteen ja päivityksiä ei enää julkaista, jolloin sovelluksia putoilee pois - vaihtoehdoksi jää uuden telkkarin hankkiminen. Nyt kun itselläni on käytössä Chromecast, niin ei tarvitse päivittää teleivsiota sen mukaan, miten sovellusten tuki on vielä voimassa, vaan voin päättää itse milloin televisiota vaihdan. Chromecast Ultra (4K tuella) on kuitenkin sellainen kapistus, jolla pärjää pitkälle tulevaisuuteen, eikä minkään sovellusten kanssa tule takuulla hankaluuksia.\nTällainen omakohtainen tarina tähän väliin, mutta kertokaa toki muutkin omia ajatuksianne\nTarkoitin peilaamista suoraan puhelimesta (samsung-samsung) televisioon, smart view-sovellusta käyttäen. En chromecastin avulla.\nPointtinani oli, että turhat härpäkkeet pois ja yhdellä tv:n kaukosäätimellä pystyn hoitamaan kaikki toiminnat.\nMuokattu 24-04-2018 02:47\nNyt olisi tärkeämpää kuin 4k saada ruudunpäivitys Chromecastilla 50fps tasolle joka se on ollut Ruudussa vuosia. Ilman tuota urheilustriimit ovat luokattomia kaapelijakeluun verrattuna.\nTelia TV on tällä hetkellä joka kanavalla Yle Areenan 25fps tasolla joka ei riitä urheilulähetyksiin.\nChromecast 1/2 on mahdollista vain 720/50fps mikä onkin käytössä Ruudussa/Viaplay/Cmore.\nChromecast Ultralla toki jops 4k/50fps.\nNoin lukee tuolla artikkelissa itsessään, eli Liigan pelit tulee näkymään tuolla frameratella. 🙂\nOlisi kiva jos voisitte tehdä jo tuolle Viasat Jääkiekko kanavalle 50fps päivityksen jo nyt. Jatkoajassa valitetaan samasta asiasta.\nKännykästä sulavuus ihan ok mutta ei kyllä isolta ruudulta.\nOlisiko mahdollista saada tietää miten kamerat ovat sijoitettu halleihin ja mikä on kaluston merkki ja malli?\nMeillä tekniikan ihmiset tarttui näihin palautteisiin jo nopeasti eilen. Tänään saatiin optimoitu striimi tuotantoon, eli nyt pitäisi olla näkyvillä jo muutoksia kuvan sujuvuudessa. Tästä voi toki meille laitella vieläkin palautteita, mikäli jotakin haasteita vielä ilmenee, niin tutkitaan asiaa lisää.\nMeillä toiminut Viasat jääkiekko mainiosti sovelluksella ja chromecast ultralla alusta asti. Tänään kun teitte muutoksia aamupäivällä, niin tabletilla/puhelimella katsottuna alkoi selvästi havaittava nykiminen ja kuvakin pysähtelee sekunniksi silloin tällöin, chromecastin kautta edelleen kuva täydellistä.\nOliko sinulla @AirVa mikä puhelin ja tabletti käytössä? Onko muilla kanavilla samaa haastetta näillä laitteilla vai liittyykö vain tähän yhteen kanavaan?


Mitä nämä 1800-luvulla naimisissa olleet ihmiset tekivät keskenään - M A A I L M A N K I R J A T\nJette Kaarsbøl: Suljettu kirja (Den lukkede bog, 2003, Otava 2007, suom. Päivi Kivelä)\nIlmaisu “suljettu kirja” on surumielinen. Eihän kirjan tarkoitus ole olla suljettu. Kirja haluaa tulla avatuksi ja luetuksi. Omalla tavallaan suljettu on myös Suljettu kirja -romaanin päähenkilö Frederikke, 1800-luvun lopun Kööpenhaminassa asuva nuori nainen. Frederikken ja samalla koko yhteiskunnan suhde seksuaalisuuteen on monitasoisen, hienosti kirjoitetun romaanin kipeintä ainesta ja luo tarinan traagisen kaaren.\n“Hän tietää, mitä naimisissa olevat ihmiset tekevät keskenään, ja tietää myös, että se – syistä, joita hän ei oikein käsitä! – on luvallista ja hyväksyttyä.”\nTarinan alkuvaiheissa Frederikke on ajautunut kihloihin papiksi opiskelevan Christianin kanssa. Kaiken pitäisi olla kunnossa, kunnes Frederikke järkyttyy suunnattomasti, kun mies yrittää kielisuudelmaa:\n“Se oli suunnaton henkilökohtainen loukkaus ja niin tyrmistyttävä teko, ettei hän olisi hämmästynyt enempää, vaikka mies olisi ilman ennakkovaroitusta riipaissut vaatteet päältään ja esitellyt ylpeänä kauniisti sojottavaa elintään keskellä päivää! — ja kun hän yhtäkkiä tajusi sen tuskallisen tosiasian, että teko oli varmasti normaali, koko hänen kuvansa maailmasta ja tulevaisuudesta rakoili, hänen ruumiinsa jähmettyi ja hänen suunsa ja huulensa kuivuivat yhdeksi ainoaksi murskaavaksi vastalauseeksi.”\nKihlaus purkautuu, kun Frederikke suostuu Frederik Faberin kosintaan. (Heidän nimiensä samankaltaisuus tuotti kieltämättä hiukan vaikeuksia romaania lukiessani ja vaatii tarkkuutta myös tämän jutun lukijalta.) Kosintaan liittyy erikoinen ehdotus avioliitosta, jossa kumpikin voisi säilyttää oman vapautensa. Frederik edustaa uusia, radikaaleja ajatuksia perheestä ja yhteiskunnasta eikä kannata perinteistä avioliittoinstituutiota. Hän perusteleekin kosintaansa halullaan pelastaa Frederikke joutumasta huonoon avioliittoon Christianin kanssa. Rehellisyyden nimissä mies toki tunnustaa, että avioliitto helpottaisi hänen omaakin elämäänsä (“Naimisissa olevan miehen on huomattavasti helpompi saada professuuri.”) ja toisi käyttöön tädin ison perinnön, jonka saamisen ehtoihin kuuluu avioliitto. Rakastunut Frederikke suostuu. Lukijalle on jo tässä vaiheessa selvinnyt, mitä Frederikin ehdotuksen takana on, mutta Frederikkelle se valkenee vasta vuosia myöhemmin. On hyvin traagista, että juuri kun aviomiehensä rakkautta janonneella Frederikkellä olisi mahdollisuus itse osoittaa rakkautta ja hyväksyntää, hän pettää avioliiton henkeä koskevan lupauksensa.\nRomaanissa on kohtaus, joka ensimmäisellä lukukerralla vaikutti koomiselta välipalalta vakavamman aineksen joukossa. Elettyään vuosia selibaattiavioliitossa Frederikke ihastuu puuseppä Ernst Madseniin, joka kasvoiltaan on Frederikin näköinen mutta muuten rotevampi, rahvaanomaisen lihaksikas. Aviomiehen ollessa matkoilla Frederikke kutsuu Ernstin korjaamaan kaapinovea. Ernst tulee ja “tuoksuu raikkaalta ilmalta”. Frederikke vertailee edelleen Frederikin ja Ernstin yhtäläisyyksiä ja eroja.\n“Mies istuu tuolilla eri tavalla kuin Frederik. Jotenkin jämäkämmin. Hänen leukalihakset liikkuvat, kun hän pureskelee leipää.”\nMies korjaa kaapinoven eikä halua ottaa siitä maksua. Päinvastoin hän haluaa antaa Frederikkelle lahjan ja pyytää saada tulla tuomaan sen. Frederikke kieltää ensin, mutta miehen kosketuksen pehmittämänä hän antaa luvan tulla seuraavana päivänä. Mies tulee, ja varmasti kumpikin tietää, missä aikeissa. Mutta miten Frederikke näkeekään hänet:\n“Ensimmäisen, tuskallisen sekunnin aikana hänen ainoa tunteensa on pettymys; hänen sisimmässään haave pirstoutuu, romahtaa ja haihtuu – kerätäkseen sitten voimansa ja syntyäkseen uudelleen hirvittävänä ärtymyksenä.\nVaatteista se johtuu!\nMikä ihmeen myötäsyntyinen vika rahvaassa on, kun kaikki heidän yrityksensä näyttää kunnon ihmisiltä on tuomittu epäonnistumaan niin, että he näyttävät vain entistä säälittävämmiltä? Tosiasiassa se on hirvittävän surullista; hänen edessään ei seiso roteva, ylpeä ja tarmokas puuseppä pölyä silmäripsissä ja työkaluja taskuissa, vaan pyhäpukuinen idiootti! Pyrkyri. Mökinmies pitäjänvoudin puheilla. Puhtaaksi hinkattu rippikoulupoika papin edessä.\nJa aivan, aivan liian nuori.\nTumma villakangas on suoraan sanoen kurjaa laatua, ohutta ja ala-arvoista, siitä ei pääse mihinkään, vaikka hän yrittääkin laimeasti olla piittaamatta siitä. Kauluksettoman paidan päälle puettu takki on liian lyhyt, kulunut hihoista ja ahdas hartioista. Housunlahkeet ovat puolitangossa ja linttaan käveltyjen (ruskeiden!) kenkien kärjet osoittavat naurettavasti ylöspäin häntä kohti. Hän toteaa mielipahakseen, että miehellä on samat sukat kuin eilen.”\nFrederikke on jo valmis heittämään miehen ulos, mutta kun mies naulaa hänet eteisen seinää vasten ja suutelee, Frederikke antautuu. Ja mikä parasta, Ernst Madsen on “käsityöläinen Jumalan armosta, työkalunsa taitava käyttelijä”. Kun lemmenleikkien jälkeen selviää, että mies ei ole koskaan maistanut samppanjaa, Frederikke katsoo jo tulevaisuuteen ja tajuaa, miten paljon hän voisi miehelle opettaa:\n“Hän kyllä loisi miehen komeudelle puitteet jotka siltä vielä puuttuvat mutta jotka sille kuuluisivat; kuljettaisi hänet valoisiin maailmoihin, tanssisi hänen kanssaan säihkyvissä saleissa, näyttäisi hänelle mitä rakkaus on, opettaisi hänet juomaan samppanjaa ja syömään ostereita ja… niin no! – etsimään kelvollisen räätälin!”\nFrederikke kokee löytäneensä suuren onnen ja kuvittelee, miten suku tulee puusepästä raivostumaan, mutta hän ei piittaisi, sillä “rakkaus on liian suurta, liian rajua”. Haaveissaan hän kuitenkin päätyy siihen, että hän matkustaa puusepän kanssa pois, Italiaan, jossa he eläisivät Frederikken rahoilla mukavasti. Tunnelma kuitenkin muuttuu, kun he menevät makuuhuoneesta arkihuoneeseen, Frederikin sikarilaatikolle. Heidän keskustellessaan ilmenee, että Ernst on luullut erästä “ohuttukkaista rillipäätä” Frederikken mieheksi. Koko tilanteesta ärsyyntyneenä ja komean Frederikin puolesta loukkaantuneena Frederikke näkee taas Ernstin toisella tavalla:\n“Hän on kiusallinen. Naurettava ja kiusallinen. Kaikki tuo puhe rahasta ja tavarasta. Miten rahvaanomaista.”\nJa taas tilanne ja Frederikken mieli muuttuu, kun Ernst kantaa hänet takaisin makuuhuoneeseen. Siinä missä pappisulhasen kieli oli tuntunut Frederikken suussa etanakasalta, Ernst on itse Vapahtaja! “Ellei se ole tämä mies niin kuka sitten?” Frederikke on varma, että tunne on molemminpuolinen. Kun mies viivyttelee lähdön kanssa, Frederikke tulkitsee sen haluttomuudeksi lähteä, ja kun mies alkaa pukeutua, Frederikke tajuaa, ettei hänen pidäkään muuttaa miestä, vaan hän itse voisi alkaa elää yksinkertaista elämää tämän kanssa. Tämän oivalluksen jälkeen Frederikke tajuaa, miten ylivertainen Ernst on Frederikiin nähden. Ernst viivyttelee edelleen lähdön kanssa:\n“Miehen niska on kumarassa. Hän on niin surullinen. Niin on Frederikkekin, hän kaipaa jo miehen tuoksua, tämän ihoa omaansa vasten. Tästä eteenpäin on tärkeintä huolehtia, etteivät läheisyyden hetkien väliajat veny liian pitkiksi.”\nLopulta mies avaa suunsa ja pyytää rahaa edellispäivänä korjaamastaan kaapinovesta! Ja Frederikke, joka on odottanut kuuta taivaalta, uutta elämää ja rakkaudentunnustusta, pitää hämmästyttävän hyvin pokkansa ja ottaa rahakukkaron esiin.\n“Miehen silmät välähtävät kun hän näkee setelit. Sitten hän ryhdistäytyy ja palaa rooliinsa.\n“Ei! Te olette järjiltänne! Noin paljon en voi ottaa.” Hän nostaa torjuvasti kätensä.\n“Roskaa”, Frederikke näpäyttää.\nMies jättää vastustelut sikseen ja palaa rakastajan rooliinsa. Hän vetää Frederikken syliinsä. Tämän tekisi mieli huutaa, lyödä häntä, sysätä hänet pois, mutta hänen on pakko pelata mukana. Hänen arvokkuutensa viimeiset rippeet ovat näiden teennäisten lemmenosoitusten varassa.”\nLopuksi he käyvät lähes teatraalisen keskustelun uuden tapaamisen mahdollisuudesta, vaikka kumpikin tietää, ettei uutta tapaamista tule. Kun mies vihdoin lähtee, Frederikken viimeinen havainto hänestä on naurettavien kenkien kopina portaikossa.\nUudelleen luettuna Frederikken syrjähypyn koomisuus tuntuu olevan kyynelillä kostutettua, sillä kuka onkaan traagisempi kuin rakkautta kaipaava ihminen.\nRomaanissa seurataan myös vanhan Frederikken viimeisiä aikoja, kun hän yksinäisenä muistelee elämäänsä ja yrittää hyvittää Frederikille tekemänsä vääryyden. Ilmaisulla “suljettu kirja” on myös toinen, armollisempi merkitys. Kirja on avattu, luettu ja suljettu niin kuin elämä on eletty ja se kerran päättyy.\nPosted in Otteita ja arvioitaTagged avioliitto-1800-luvulla, Marita Kärkkäinen


Tänä päivänä ihmiset ovat hyvin itsekriittisiä. Asetamme itsellemme kohtuuttomia vaatimuksia, ja tyrmäämme usein jo pelkästään siksi, että pelkäämme epäonnistumista. Eräs opiskelijani tokaisi, että nyt hän ymmärtää, miksi hän on viivästyttänyt pitkään esimerkiksi matematiikan töiden palautusta - hän pelkää jo ennalta, että tehtävät ovat väärin, minkä takia vitkastelee asiassa, vaikka tehtävät olisivat palautusta vaille tehty. Vastaavassa tilanteessa oli kohtuullisempaa itselle luopua yhdestä stressinaiheuttajasta, ja antaa itselle kiitosta, että homma tuli tehtyä. Sillä, olivatko tehtävät oikein, ei ole merkitystä, ne voi aina korjata. Tärkeämpää on onnistumisen kokemus itse työn tekemisestä ja palauttamisesta: "Olen saanut valmiiksi jotain!" Se luo tunnetta merkityksellisyydestä ja antaa varmuutta, että pystyy saamaan tehtyä asioita jatkossakin, eivätkä omat pelot muodostu enää esteeksi työn tekemiselle.\nImprovisaatiosta kirjoittaneen näyttelijä ja kirjailija Simo Routarinteen mukaan vuorovaikutuksen laatu voi joko lisätä tai vähentää epäonnistumisen pelkoa. Hyväksyvässä ja rakentavassa vuorovaikutuksessa epäonnistumisen pelko kuitenkin lievenee tai jopa häviää kokonaan! (Routarinne 2004) Siksi improvisaatio on erinomainen menetelmä epäonnistumisen pelon voittamiseen.\nKeho ja tunteet ovat yhtä, ja on vielä ymmärtämättä, kuinka paljon itseasiassa terveydestämme tai sairauksistamme on kiinni vuorovaikutuksessa kohtaamistamme tunteista, niin omista kuin keskustelukumppanimme tunnetiloista. On tutkittu että jo muutama peräkkäinen tyrmääminen aiheuttaa samanlaisen kehollisen reaktion kuin että sinua olisi lyöty, sillä se aktivoi aivoissa saman alueen kuin fyysinen kipu. Tyrmäämisiä ei tarvitse myöskään tulla montaa, kunnes tunnet itsesi epävarmemmaksi, huonommaksi, turvattomaksi ja alakuloiseksi. Siitä ei ole pitkä matka masentuneisuuteen. Itseasiassa, pelkästään huono, vihamielinen ja turvaton ilmapiiri vaikuttaa samalla tavalla, joten sinun ei edes tarvitse olla kahden vuorovaikutuksessa ihmisen kanssa, joka on vihainen, tunnet sen kehossasi kyllä!\nOn hyvä nähdä asioista myös toinen puoli ja toinen näkökulma. Sanomalla asialle heti ensikuulemalta ei - tai erityisesti jos et edes kuuntelisi asiaa loppuun - sanot myös ei jollekin mahdollisuudelle, josta et enää pystyisi sen jälkeen ottamaan selvää. Usein reagoimme ennen kun ajattelemme, reagoimme vanhasta tottumuksesta ja se maski päällä, joka meille on laitettu: "En minä pidä mistään hurjista jutuista, minua varmasti pelottaisi." Sen jälkeen ehkä herääkin kiinnostus, mutta emme enää kehtaa myöntää sitä, samassa oma ylpeys iskee vastaan. Ja pelko jää jälleen kerran voittamatta, ylpeys nielemättä ja käyttäytymisemme vahvistuu. Mitään oppimista ei kuitenkaan tapahdu emmekä kehity näin. Oppimista tapahtuu vain kun teemme jotain, mikä on itsellemme uutta.\nTyöyhteisöissä toimitaan monesti hyvin tiukkojen raamien sisällä, koska "näin ollaan aina tehty" tai meidän ammatissamme meillä on valtuudet tähän, mutta ei mihinkään muuhun. Omaa ajattelutapaa on vaikea muuttaa, vaikka maailma ympärillämme muuttuu valtavaa vauhtia - työyhteisöjen ja töidenkin on muututtava. On sanottu, että kehittyvän lapsen tulevaisuuden kannalta tärkeitä ominaisuuksia ovat mm. vastoinkäymisten sietokyky ja resilienssi, eli kyky joustaa muuttuvissa tilanteissa. Näiden kehittämiseen ei kuitenkaan edelleenkään käytetä liikaa aikaa, vaikka molemmissa tapauksissa, kyse on opituista taidoista, joita voi kehittää läpi koko elämän.\nVaikka aikuisena päässämme olisi kuinka vahvat raamit, miten asioiden kuuluisi olla, voimme kehittää kykyä joustamaan, olemaan avoimia ja sietämään epäonnistumisia. Ennen kaikkea, voimme oppia hyväksymään itsemme paremmin, mikä on kaiken perusta. Improvisaation ydin on hyväksyvässä vuorovaikutuksessa: hyväksy oma mieleesi tullut ensimmäinen idea, sano se ääneen, älä sensuroi tai kritisoi itseäsi. Sen jälkeen hyväksy ystäväsi sanomat asiat, älä tyrmää ellei ole se ole aivan välttämätöntä, anna ehdotukselle mahdollisuus, oli ehdotus ensikuulemalta kuinka hullunkurinen tahansa. Vastavuoroinen hyväksyminen, joka lähtee oman itsensä hyväksymisestä ja kaverin tukemisesta ehdoitta, luo turvallista vuorovaikutusta ja ilmapiiriä, jossa kumpikin voi huoletta epäonnistua - ilman epäonnistumisen pelkoa. Tällöin vanhoista käyttäytymismalleista vapautuminen on mahdollista. Se puolestaan avaa mielen luovuudelle ja innovaatioille - uusille näkökulmille ja oppimiselle! Luovuutta ei voi pakottaa, sille täytyy olla avoin.\nOlemme kaikki syntyessämme olleet luovia ja avoimia kaikelle uudelle, joten jokainen meistä ON luova. Toinen asia on sitten, annammeko itsellemme luvan olla luova. Siksi kannustan positiivisempaan ajatteluun itsestäsi, sillä se, mitä itsellesi hoet, vahvistuu. Kerro siis itsellesi päivittäin, miten tänäänkin onnistuit siinä ja siinä. Kiitä itseäsi!\nJos kiinnostaa kokeilla yksinkertaista improvisaatioharjoitetta, jota voi ajan kuluksi tehdä ja hauskuuttaa itseään, muokkasin yhtä nopeaa pariharjoitetta, jonka voit tehdä myös yksin, jos haluat hauskalla tavalla avata omaa luovuuttasi. Kirjoita pienille paperinpaloille objekteja, esimerkiksi tavaroita, esineitä ja asioita. Laita ne yhteen laatikoon. Kirjoita toiseen laatikkoon pienille papereille ongelmia, esimerkiksi hiukset ovat takussa, avaimet jäi auton sisälle, paidassa on tahra tai ihan mitä vaan! Sen jälkeen nosta yksi paperi kummastakin laatikosta, ja keksi miten ratkaisisit ongelman käyttämällä asiaa. Saman harjoitteen voi ottaa kaverin kanssa niin, että molemmat päättävät yhden asian ja yhden ongelman, mutta ratkaisevat toistensa ongelmat omalla objektillaan. Esimerkiksi vaikkapa: objekti on lippalakki ja ongelma se, että juna on myöhässä, ja sinulla on tylsää sitä odottaessa. Ratkaisu voisi olla vaikka se, että alat laulamaan laiturilla ja keräämään lippalakkiin rahaa, niin aika kuluu joutuisasti ja pian se junakin sieltä jo saapuu! Tärkeintä on, että hyväksyt ensimmäisen oman ideasi, sillä tässä harjoitteessa kaikki ajatukset ovat oikeita! Ratkaisujen ei tarvitse olla mitenkään realistisia, sillä se tappaa luovuuden hyvin äkkiä. Anna itsellesi lupa myös nauraa hassuille ratkaisuillesi. :)\nPaljon improvisaatioharjoitteita löytyy mm: Kim Lautamo. (2014). 1000 ja 1luovaa harjoitusta oppaasta ja ImproAapisesta. Sieltä löytyy myös hauska ehdotuskone, jota voi hyödyntää harjoitusten tekemisessä, jos tuntuu, että oma sanainen arkku ehti jo huveta tai teet harjoitteita yksin. Sitten vaan kokeilemaan!\n#soveltavaimprovisaatio #improvisaatio #vuorovaikutustaidot #työyhteisö #hyväksyminen #itsekontrolli #epämukavuusalue #luovuus


Kalkkisten huvilan ruokavuosi: Bliniaika on täällä taas\nBliniaika on täällä taas\nMeillä paistetaan blinejä monen monta kertaa talvessa. Ruoka on täydellinen laajennetulle perheellemme, jossa on sekä gluteenia välttäviä että kasvissyöjä. Itse letunhan voi tehdä tattarijauhosta täysin gluteenittomaksi ja lisukkeiksi käyvät monenlaiset herkut mädistä sienisalaattiin ja suolakurkusta savukalaan.\nMeidän blinitaikinaohjeemme löytyy Viljatuotteen (muutkin tattarijauhot käyvät) tattarijauhopaketin kyljestä: 3 dl bulgarianjogurttia tai kermaviiliä (tai jotain muuta hapanmaitotuotetta) lämmitetään kädenlämpöiseksi, lisätään 15 g hiivaa, 2 dl tattarijauhoa ja 1 tl sokeria. Annetaan taikinan kohota pari tuntia huoneenlämmössä tai jääkaapissa vaikka seuraavaan päivään. Lisätään ennen paistamista 1 dl kuumaa maitoa, 1 tl suolaa, 1 rkl voisulaa, 1 munankeltuainen ja 1 kovaksi vatkattu valkuainen.\nUsein kyllä teemme saman tien kaksinkertaisen annoksen joko isommalle porukalle tai sitten meidän kahden hengen taloudellemme pariksi päiväksi.\nBlinit paistetaan mieluiten korkeareunaisessa blini- tai lettupannussa ja meidän mielestämme tarjoillaan ehdottomasti saman tien lautaselle. Eli jos taikinaa jää, loput letut paistetaan vasta seuraavana päivänä. Ymmärrän toki, että isolle seurueelle blinejä paistetaan etukäteen ja "tuoreutetaan" sitten uunissa valamalla voisulaa päälle. Mutta kyllä siinä maku ja etenkin pinnan rapeus kärsivät.\nLisukkeista perinteisin on keko, jossa on alla punasipulisilppua, päällä mätiä ja smetanaa. Onneksi älysimme ostaa kalastaja Jyrki Hatanpäältä aika monta purkillista muikunmätiä eli mädeistä parasta ennen joulua. Jotain on vielä pakastimessakin.\nSienisalaatti on toinen perinnelisuke, suolakurkut ja juokseva hunaja kolmas, sillikaviaari neljäs. Ja sitten voi tarjota jotain katkaravuista, savukalasta, porosta tai melkein mistä vain tehtyä salaattia/tahnaa, joka sopii blinitaikinan hieman happaman maun kanssa. Viimeksi käytimme blinien kanssa myös Korven Karitsan maksapasteijaa ja punajuurta.\nOlen aiemmin kirjoittanut siitä, miten blinipannuja ja muita valurautaesineitä voi huoltaa, jos lettu tarttuu kiinni. Tuon käryävän kokemuksen jälkeen olemme ymmärtäneet hoitaa rasvapolton ulkona grillin päällä.\nLähettänyt Ina Ruokolainen klo 8.57\nTunnisteet: blinit, muikunmäti, mäti, sienisalaatti, sillikaviaari


Vuokrataan kerrostalo Kaksio - Espoo Kivenlahti Merivalkama 18\n2H+KK+S , kerrostalo, 875 €/kk, 46 m²\nvuokrahuoneisto, Espoo, Kivenlahti, Merivalkama 18\nHyväkuntoinen kaksio merellisissä maisemissa Espoon Kivenlahdessa. Asunnossa mm. laminaattilattiat, vaatehuone, saunallinen kylpyhuone sekä parveke.\nYleisiin asuntovuokraukseen liittyviin kysymyksiin vastaa myös Realia asiakaspalvelu ark 8-16 p. 010 228 5555 Vuokrakoteja merellisessä Kivenlahdessa!\nAsunnot ovat huoneistotyypeiltään 2h+kk - 3h+k+s ja kooltaan 38,5 m2 - 78,5 m2. Suurimmassa osassa asuntoja on parveke ja pohjakerroksen asunnoissa on pieni aidattu asuntopiha. Osasta ylimpien kerrosten asunnoista on merinäköala.\nYhtiöllä on 22 autopaikkaa viereisessä pysäköintitalossa. Kaikille kuuluu oma irtainvarasto ja lisäksi löytyy yhteisiä ulkoiluvälinevarastoja.\nYhtiö sijaitsee viihtyisällä alueella. Kävelymatkan päässä on uimaranta ja pienvenesatama. Alueelta löytyy ala- ja yläaste, päiväkoti, kirjasto ja terveyskeskus. Kävelymatkan päässä on Kivenlahden ostoskeskus, kauppakeskus Lippulaivaan on matkaa n. 2 km ja Isoon Omenaan 6 km. Lähimmälle bussipysäkille on matkaa n. 300 m, josta yhteys Helsingin keskustaan vie noin 30 min.\nLemmikit ovat sallittuja. Vuokraan sisältyvät vesimaksut ja 10M DNA-laajakaista. Vuokravakuus on 1 kk vuokran suuruinen. Vuokrasopimus on voimassa toistaiseksi. Hakijoiden luottotiedot tarkastetaan, ja ne tulee olla kunnossa.


ainoana tärkeä näkökohta huomata noin tavallinen velka on paikka, jossa he ovat otettu hoito kuluessa tietyissä tilanne . Yksi olennainen hyvä syy miksi et voi saatiin valinta se kuluessa aito lainoja pankeilta on, että tuotot että te vastaan ?? alkaen lyhyellä aikavälillä lainat voi olla laittaa on erottuva piirteitä liittyvät yrityssektorin . On helpotus ymmärtää jotka voivat olla rahoitus Yritykset pysty stretch raha on alalla. Vaaratilanteet ja sairaudet syntynyt , kanssa kalliilla alkaen loma lääkäri . luottokortti Ihmiset, joilla vähemmän kuin täydellinen luotto tiedotteet voi myös saada nämä jälleenrahoituksen vaihtoehtoja koska rahoituslaitokset hyväksymään kuinka paljon ilman luottotiedot . Ensisijainen näkökohta miettiä on ajatus, että auton rahoitus lainat ovat vakuudettomat lainat se ja on , näin , kerääntyä in hyödyllistä hinnan . Voit silti löytää tavallinen vaatimukset että mahdollista client must yhteyden on päteviä web-pohjainen vakuudettomia asuntolaina . main toimintatapa uskomattoman suoraviivaista ja voi olla suoritettava tuokiossa vähiten. Henkilö on käytävä kuormien dokumentaatio ja odottaa eniten aika voit saada käsiinsä rahoitus alkaen rahoituslaitosten .\nMutta se voisi olla niin yksinkertainen kuin että? Minun arvioinnit vastaus on kyllä ??. Area Karnevaalit on lukuisia matkoilla valita . Haluat ehkä valitse pre pay tuki koska useimmat puhelin yritysten tulevat olemaan varovaisia ?? ja antaneet luottotiedot . Vaikka puuttumalla kiireellinen vaatia , nämä lainanottajat voi varmasti hyödyntää instant lainat . säännöllisesti kuukausittain tulos häntä on Riittävä riittävä tavata heidän olennaiset asioilla , merkitys he eivät voi kokemus tahansa luxury tai täytä niiden vaatimukset . Kuten ehdotti nimensä, pulittaa suunnitellun käynnin ei vain anna vain Yritys lisätietoja jotka eivät lähellä . Tätä varten , henkilökohtaisen pankkilainan hyväksyntä , riippumatta huono luotto , on ehdottomasti hyödyllistä liikeyritys vain lainanantaja, ja antaa lainanantajalle joka on reitti ulos tyköistuva paikka . Toinen merkittäviä toimenpidettä tarvitset to nauttia saamiseksi Kotirahoitus kanssa huono luotto on yleensä vertailu osta huipputason selviytymään . Ihmiset nykyään, , jotka pystyvät kuluttaa rahaa rahamäärä aiemmin että aika todennut sopimus , usein kotiin jälleenrahoittaa niiden laina saamaan superior korot . Riippumatta laina yhteensä , maksu ehdot on oltava turvallinen tarpeeksi harkitsee teidän irtisanominen rahastot . On mahdollista kannattaisi oma henkilökohtainen laina yhdessä dollaria tarjoamia toinen tyyppi lainan tarjoaja joka esittäminen vähemmässä korot . Kuinka suuri luotto on tärkeää katsomaan ottaa henkilökohtaisen pankkilainan merkintä riippumatta epäsuotuisa luottoluokitukset. ongelma saattaa saada vakavampi vain siksi voi taistelu maksa velvoitteiden to eri lainanantajat . sanottuani, negatiivinen luottoluokitus Velallinen can laajentaa ehdot ja kolmekymmentä päivää jakson, mutta ylimääräisiä maksuja voi olla tarttuvien . Toiseksi kaikki , lainanhoitajat keskittyä avulla hakemuksesi ja helpottaa to tsekata paljon ainutlaatuisia yhdistykset ja rahoituslaitokset , ja lopulta täydentämällä oman asuntolaina joka on pankki . NO! Seurauksena nopea lupa rahoitustuotteiden koko rahaa asia voisi olla kiinteä . Se on massiivisesti vaikutusvaltainen osa tahansa sovellus . pikavippi 200 Toinen etu on se, takuu ei koskaan ennen vaadittu . Mutta, jos työnhakijoiden got koti tai asioita kuin perusturvallisuuden , niin niiden raha ongelmat voi mahdollisesti ovat vielä suunniteltu alusta . Taloudellinen menetelmät tulee yritys joskus . määrä vaihtelevat 100-1500 on esittelyyn ja sinä on maksamaan sen takaisin sisäpuolella 14-31 päivää aika . kuitenkin suunnitelmat ovat erittäin käytännön , ne eivät todellakaan ole kaikille . Ei pelkästään -ja hoidot myös . Lisäksi piirteitä monet rahoitustuotteiden aivan kuten luottoluokitus / Pankkiautomaattikortti , pankkilainaa vakuutus jne. . Joten, vain lainata jotain tietävät saatat maksaa takaisin ja asettaa lisäksi 10 Prosenttia ja olet hankkivat oman lähtökohta maksut . Et halua pudota nukkuminen yli ei pysty viettää yksilöllisen lainan maksut . Yhdellä näistä henkilökohtaiset lainat , voit todella huolehtia haluaa tarvitsematta odottanut teidän salaryday päästä . Ajatuksia on rikki kuin viimeinen kohta akkreditoitu , se voi kestää hieman joka saa tarkastus kun postilähetys tai on varoja sijoittaa in oman . Kuten olen jo selittänyt , on todella mitään luottoluokitukset kun saada kuten luotonanto tuotteita.\nalkaen Lyhytaikaisten lainojen turvallisuus ei ole tarkoitus rentoutua ja pelata. Yritykset voi opas mutta käyttäytyvät by markkinointi optiot , joten miksi lainajärjestelyyn joka voi olla suojaamaton olisi tarkoitus poistamiseksi sen houkuttelevuutta niin nopeasti on seurauksena melkoisesti motiivit . Sillä, joka on erittäin varma olet pysty maksamaan takaisin ottolainavaroista määrä ja uteliaisuutta eräpäivänä sitten sinun täytyy saada yhtiö jolla on etuovi asuntolaina at vähentämään korot mutta Hinnat suuri seuraukset kohteelle viivästyneet kustannus . Hinnat vaihtelee poiketa on ei värillisiä asiakirjoja eBook lukijat hyödyntämällä at tatuointi muste näyttöä joka sattuu olemaan tyypillisesti kaikkein ymmärrettävää . Monet opiskelijat kuitenkin ei get työpaikat jälkeen grad yliopisto , eikä ?? pankit jotka rahoitetaan tutkijat varansa , eikä ?? tuotealueen järjestöt ovat sympaattinen tähän ongelma. Vaikka palkkapäivä käteisellä lainat pysty opas lievittämään oma rahoitusvelat ongelmat ne voivat auttaa sinua Paranna luotto-pisteet ajan myötä . yhdistäminen heistä komponentit korotukset määrä ei kustannukset pääoma liitetty talo , jota vastaan ?? luotto kanssa alle keskiarvon luotto on houkuttelee. Näkyvät terve uskovat, että päätyen kotiin asuntolaina - tosin suuret henkilökohtainen laina - on riippuvainen joilla hyvä luottotietoja . Satunnaisesti mitä meidän pitäisi ansaita meidän säännöllinen palkat ei riitä ja saada rahat riittämään , erityisesti as REACH kanssa äkillinen maksu. Lisäksi , voit näyttää aloitat käytännössä avulla rajoitettu liitto , tarjoamalla yritysten investoinnit , läpi Pieni yritys Investoinnit päätökseen tarjoajat (SBIC), ja ultizing kotiin pääoma lainat . Jopa tässä tapauksessa , teidän asuntolaina tasapainoa tultaneen falling kuten sinäkin tehdä laskut, joten lopulta voit yksinkertaisesti velkaa Buck 100000 kanssa talo laina . Ammattilaisille of ConsolidationrnAnother lahja Näiden luotonanto tuotteita yksinkertaisesti ei tarvitse esittää tahansa syihin laina . Vakuudettomat lainat vaatia luottotietoja tarkastukset , hyvä luotto pisteet ja hyväksytty kuluessa muutaman päivän . etsiminen ehdotus niiden verkkosivuilla voisi auttaa säästämään paljon lukemassa .\nMonesti olosuhteiden on poissa komento . Sijaan käynnissä kuution ja jossa veroja suluissa laskeuma enemmän kuin koko elämäsi , mikset uistin vähintään osa palkastasi käyttäen ohjelma että voit talletusten se rajattomasti, ilman murehtia maksamalla verot noin etuudet ?. Ja siellä varmista hän ll jopa löytää asiakaspalvelu . Availer on rahoitus sta tulee runsaasti aikaa tehdä takaisinmaksut . Lainat rahoituslaitoksilta että työttömien saa koska viimeisenkin lainanantaja olla tietoinen siitä, että työpaikkojen menetykseen, ja sen seurauksena tulos , tekisi kokoaminen ennestään lifestyle maksaa enemmän hankala. Kun olet keskityttävä toiminnan tiukat tuhlaussuunnitelman , luotto saldot kasvaa lisäys nopeasti . Nämä lainat usein järjestetty in tuotot , ja lainanantajan toiminnot tarkistaa tai vaatii ulkopuolella lainanottajan pankkitili kuluessa aika ja maturiteetti . Oletko pitää risteilyt kanssa osakkuus tai rakkaimman hyvin aluksen et henkilökohtainen ? Yksinkertaisesti kuinka paljon Jos haluat haluavat asiantuntemus kuten? Epäilemättä , jokin haluaisivat tietoa tällainen , osata kalliita se voi olla samalla raivaa ratkaisua epäilyksiä. Tuotot laskut nyt voi varmasti auttaa lainanottajat saada luotonanto vaihtoehtoja nopeasti . Being todennäköisesti asiakaspalvelu , oikea velvollisuutta sitoutuvat paras kotitehtäviä on huoltoliike et saada käsiinsä tehdä tiettyjä heidän menettelyjä tallennetaan on up tai yli . % kerran vuoden korko on yleensä, avaamisesta tarjoavat , merkitystä se tulee olemaan meni vahvistettu kauden. Nämä turha sanoa , voi tulla este jos etsit ja saada Kotirahoitus asuntolaina tai huomattavia asuntolaina . Löydät useita merkittäviä lajikkeiden investoinnit henkilökohtaiset lainat , ja ne ovat yleensä ne, jotka liity vakuus , ihmiset, jotka täytyy olla iso varasto ( yli 20% ) hankkimaan vähentämiseksi koti korot ja ne, että joskus tarvitsemme opportunisti peritään laittaa tuotot tai vain osassa se. Tämä on suoritettu vaivattomasti , tekijä: tutkinnassa teidän raportti ja Poistamalla tahansa ongelmat siitä . Nämä jälleenrahoituksen vaihtoehtoja hetkellä tarkoitettujen luotto etsijät in Ca , Phoenix, Boise State Broncos, tai ja SC . Oma pääoma voi sisältyä yhtään mitään kannattaa aivan kuten kaulakorut , kolikot , keräily , elektroniset laitteet , esim.. Tämä voi luoda sairastumatta auto joka ei ole hyväksyttävää ja voi toimittaa sinulle hyödyllistä kaasun mittarilukema ja tilinpäätöksen. On todella tunnistettu ajatus, että hankkimalla hyväksyntä hosting luotonanto vaihtoehtoja , riippumatta ei turvallisuus , perustuu käytännön käyttötarkoituksia. Heti valitset että online-liiketoiminnan tarpeisiin rahoitus, tehdä positiivisia olet tutkimus tämä menetelmä . Haluaisin tarjota sinulle ikioma tyyppi voima Tämän toiminnon. Myös tutustu Tietoa pikkupräntin ja Kaupan oman käteisennakkoa . silmä maksu pitäisi pienemmäksi to keskusta velat niin olet sen velkaa , vähintään . Useimmissa tapauksissa voit nähdäksesi teidän raha kautta palkkapäivä käteisennakkoa sisäpuolella kellon ympäri, ja myös koska saada palkkapäivä lainat linjalla merkitsee , että voit saada tuotot etenisi auttaa että saatat haluta edes tarvitse katoa . Nämä laitteet laina kauppiaat todennäköisesti laina vakavia rahaa vaikka kulutusluottoja, sijaan hyödyntämällä lainattu tuotteet kuin pääoma . Voit myös luoda sen lapsesi . kuitenkin , haluat lainata rahaa by sitomista koti, luultavasti on melkoisesti baareja kuin puoli vuotta viivästyneet velvoitteiden , vähennetty korot , laajensi maksuaikaa , Tietoa 125 prosenttia LTV , Rytkönen .


19.-29.11.2013 - Ranuan kr. kansanopisto\nTiistai, 19. marraskuuta\nTänään meillä alkoi teemaviikko, ja teemana elämäntaidot. Lähdimme heti aamusta ajamaan kohti Rovaniemeä ja urheiluopistoa. Siellä opistolaiset leikkimielisesti – ja toki hyvällä mielellä tosissaankin – kilpailivat eri yleisurheilulajeissa: juoksussa, korkeushypyssä, pituushypyssä ja kuulantyönnössä.\nUrheilun jälkeen vierailimme Santa Parkissa ja saimme ottaa kuvia joulupukin kanssa. Kiertelimme turistiputiikeissa, ja saattoipa jotain tarttua mukaankin joillakin. Opiston porukkaa löytyi kyllä myös vastapäiseltä Shelliltä kahvittelemasta. Paluumatkalla taisi porukka olla vähän väsynyttä, sillä bussissa oli ihan hiljaista ja pimeää…\nIltapalan jälkeen meillä oli yhteinen palkintojenjakotilaisuus auditoriossa, jossa parhaat tytöt ja pojat palkittiin. He saivat raikuvat aplodit, ja Maamme-laulukin kajahti mukavasti! Huomasimme, että auditorioon oli viikonlopun aikana ilmestynyt myös suviseurojen puhujankorokkeella ollut reliefi muistoksi Pudasjärven suviseuroista.\nTänään oli koulukuvaukset, ja ensimmäisenä koko opiston yhteinen ryhmäkuva. Kaikki saatiin mahtumaan kuvaan, ja kuvaaja yritti naurattaa meitä saadakseen iloisia ilmeitä kuvaan. Yhteisen kuvan jälkeen jatkuivat oppituntien lomassa linjakohtaiset ryhmäkuvat ja yksityis- ja kaverikuvat. Linjakuviin otettiin mukaan jos minkälaista linjaan liittyvää rekvisiittaa.\nKuvausten loputtua harjoittelimme kuorossa Arton johdolla joululevyn lauluja, ja pikkuhiljaa laulut alkavatkin olla siinä kunnossa, että niitä voidaan ensi keskiviikon äänityksissä laulaa. Saimme iltapäivän lopuilta oppitunneiltakin vapautuksen, että pystyimme vähän pidempään harjoitella. Illalla oli salissa sählypelit, ja melkein koko illan jaksoivat pelaajat pelata.\nAamulla oli pari oppituntia normaalisti, minkä jälkeen Ranuan palopäällikkö kertoi meille ensisammutuksesta ja paloturvallisuudesta. Lounaan jälkeen olivat vuorossa poliisi ja S-marketin kauppias, jotka kertoivat myymälävarkauksista, tupakkalaista ja muusta sellaisesta.\nLuentojen jälkeen oli vuorossa softpoolopeli henkilökunta vastaan oppilaat. Pienehköstä vilunkipelistä huolimatta hauskaa oli, ja oppilaat tietenkin rökittivät opettajat! Ja sitäpaitsi opettajat huijasivat paljon enemmän kuin oppilaat! Kannustus oli äänekästä ja hienoa oppilailla. Köydenvedonkin opettajat hävisivät reilusti. Lentopallopeli oli vähän tasaisempi, mutta sitä ei tarvitse huomioida, kun se ei oikeasti kuulunut ohjelmaan…\nPäivällisen jälkeen oululainen terveydenhoitaja kertoi meille unen eri vaiheista ja riittävän nukkumisen tärkeydestä. Teimmekin sopimuksen, että parin seuraavan viikon aikana kaikki opistolaiset pyrkivät olemaan nukkumassa, kun hiljaisuus alkaa, jotta kaikki saavat tarpeeksi unta. Saa nähdä kuinka kauan sopimus pitää…\nPerjantai, 22. marraskuuta\nTänään meillä on ihan normaali lukujärjestyksen mukainen koulupäivä. Aamun tunneilla ja siivouksen aikaan näkyi opiston pihalla suurehko porolauma, joka vaelteli ympäriinsä. Iltapäivällä käytävillä näkyi ”ahkeria” kuvaviestinnän opiskelijoita, joiden olisi pitänyt kuvailla kameroillaan. Osa taidelinjalaisista suunnitteli kuvaviestinnässä kansikuvaa joululevyymme. Illalla pojilla oli sählypeli Peuralla. Tytöillä oli oma peli-ilta opiston salissa.\nViikonloppuna meillä oli “jatkorippikoulu”, joka alkoi heti lauantaiaamuna auditoriossa Mika Mutasen alustuksella aiheesta “Muista Luojaa nuoruudessa”. On tärkeää muistaa myös nuoruuden vauhdikkaassa vaiheessa, että usko on kuitenkin se tärkein asia elämässä. Lounaan jälkeen oli Leo Paason vuoro pitää alustus. Tällä kertaa puhuimme uskovaisten seurustelusta ja avioliitosta.\nLoppuiltapäivällä oli vapaan keskustelun vuoro. Saimme keskustella yhdessä mieltä askarruttavista asioista. Muun muassa musiikki ja elokuvien katselu puhututtivat aika paljon. Monet olivat sitä mieltä, että maailmallisen musiikin kuuntelusta tulee vain huono olo. Ja itse ainakaan en koe jääneeni mistään paitsi, kun en ole elokuvia katsellut, paljon parempi ilman!\nRuokatauoilla syntyi kunnon spike-pelit salissa, ja iso, 3000 palan palapeli saatiin viimein valmiiksi. Palapeli on ollut kirjaston pöydällä ja sitä ovat kaikki halukkaat ja reippaat käyneet tekemässä. Illalla minun pikkusisko ja 2-vuotias pikkuveljeni tulivat vierailemaan, ja pikkuveitikka hurmasi heti suurimman osan opistolaisista.\nIltaohjelma oli vapaa-ajan toimikunnan järjestämä. Poksuttelimme ilmapalloja toistemme jaloista ja sitten oli monenlaista köydenvetokisaa. Hauskaa oli ainakin, ja kädet tulivat kipeiksi! Iltahartauden jälkeen saimme iltapalaksi pizzaa ja kioskista tarjottiin jäätelöä kaikille, kun vanhat jäätelöt pitäisi saada pois pakasteesta. Kaiken kaikkiaan oikein mukava päivä!\nJatkorippikoulu eteni niin, että aamulla meillä oli raamattutunti aiheesta Laupias samarialainen. Kertomus on Jeesuksen vertaus samarialaisesta, joka hoiti ryövättyä miestä. Häntä ennen ohitse oli kulkenut pappi ja leeviläinen, mutta vasta samarialainen pysähtyi miehen luokse. Jeesus kysyi lainoppineelta: ”Kuka oli tämän miehen lähimmäinen?”\nVälitunnin jälkeen oli toinen raamattutunti aiheesta Daavid. Itselle jäi mieleen, kun Daavid suri kuollutta poikaansa, joka oli yrittänyt surmata Daavidin itsensä.\nRaamattutunnin jälkeen meillä alkoi tilaisuus ”Soi lauluni helein kielin”. Me opistolaiset saimme esittää Siionin laulu- tai virsitoiveita ja kertoa samalla, miksi toivoimme juuri sitä laulua, miksi se laulu on itselle tärkeä.\nJatkorippikoulun päätteeksi Leo Paaso piti loppuhartauden.\nTämä viikonloppu oli aika paljon istumista auditoriossa. Mielestäni oli kuitenkin hyvä, että jatkorippikoulu pidettiin, koska sen aikana puhuttiin paljon uskonasioista ja se tuntui omaa uskoa vahvistavalta.\nMaanantai, 25. marraskuuta\nMaanantai ja paluu arkeen! Alettiin opiskella ihan normaalin koulurytmin mukaan. Tänään oli myös toimikuntien kokoukset ja me tukioppilastoimikunnassa saimme mahtavan idean, jonka toteuttaisimme huomenna. Illalla meillä oli viimeiset joululaululevyn harjoitukset ennen keskiviikon äänityksiä.\nTiistai, 26. marraskuuta\nTänään tukioppilaat haastoivat kaikki oppilaat. Muutamat meistä olivat edellisiltana leikanneet jokaiselle oppilaalle oman sydämen ja kirjoittaneet oppilaan nimen sydämeen. Sydämet oli kiinnitetty salin seinille. Niihin saivat kaikki käydä kirjoittamassa jotain positiivista opistokaverista. Tempaus oli tosi mukava ja mieltä piristävä.\nKeskiviikko, 27. marraskuuta\nSe on tänään! Tämä oli ensimmäinen ajatukseni tänä aamuna. Nimittäin… joululaululevyn äänitykset! Mitenhän me oikein selvitään? Aamutunnit opiskeltiin ihan normaalisti lukujärjestyksen mukaan, mutta lounaan jälkeen sitten kaikki kuorolaiset astelivat linja-autoon. Laulu raikui jo bussissa, kun se ajeli kohti Ranuan rauhanyhdistystä.\nSiellä me sitten yli neljä tuntia laulettiin ja soitettiin, välillä keskeytettiin, otettiin laulu uudestaan, taas tuli jokin virhe ja ei kun vaan uudestaan. Nyt meni nappiin! Välillä joimme kahvit, ja sitten taas laulamaan!\nEnnen puolta viittä kaikki laulut oli laulettu ja äänitetty. Useiden kasvoilla näkyi ilo ja helpotus, varmaan myös Arton ja Jarin, jotka tekivät työtä meidän kanssa. Itsellekin jäi tosi hyvä mieli, mutta tavallaan pieni haikeuskin jäi. Nytkö tämä on jo ohi? Kun tultiin takaisin opistolle, oli tosi väsynyt olo. Ilta kuluikin sitten leppoisasti rentoutuen.\nTorstai, 28. marraskuuta\nTämä päivä oli täynnä toimintaa. Aamuhartaudessa kuultiin näytteitä edellisen illan aikana editoidulta cd:ltä ja annettiin ablodit kaikille sen tekijöille. Lopuksi palkittiin somistustoimikunnan valitsema kuukauden viihtyisin solu. Keikkukan tytöt saivat myös ablodit sekä palkinnoksi herkkukorin.\nAamulla ja pitkin päivää viestintälinjalaiset tekivät viime hetken viilauksia illalla lähetettäviin radio-ohjelmiin. Tänään oli myös ohjelmassa joululaululevyjen poltto. Ahkerien oppilaiden sekä työtä tukeneiden Jaakon ja Ilkan ansiosta saimme kaikki opistolle hankitut 1500 levyä poltetuksi.\nPolttamisen jälkeen levyt testattiin ja laitettiin koteloihin. Työ saatiin valmiiksi jopa suunniteltua aikaisemmin, ja levyjä voitiin alkaa jakaa opiskelijoille myyntiä varten.\nIltakuudelta alkoi kuulua radiosta tunnin mittainen, viestintälinjalaisten valmistelema radiolähetys. Se sisälsi opistokuulumisia ja monenlaisia haastatteluja, muun muassa amerikkalaisten opiskelijoiden haastattelut. Lähetyksessä kuultiin myös reportaasi jumalanpalveluksesta, jonka järjestämiseen opistolaiset aiemmin syksyllä osallistuivat.\nSeitsemältä alkoi Thanksgiving-juhla eli Kiitospäiväjuhla, jonka oli järjestänyt kansainvälisyystoimikunta ja muutama vapaaehtoinen. Juhlassa kuultiin Kiitospäivän historiasta, ja aiheesta nähtiin myös näytelmä. Kuulimme opistolaisten kiitoksen aiheita, laulu- ja soittoesityksiä, ja lopuksi Eero Österberg piti iltahartauden. Normaalin iltapalan lisäksi saimme nauttia lämmintä amerikkalaista omenapiirakkaa jäätelön kera.\nSynkkä marraskuu alkaa olla ohi, vai onko tämä ollutkaan synkkä? Nyt marraskuun lopulla on ollut monia aurinkoisia päiviä, ja ulkoa on saanut hienoja kuvia, jos on ehtinyt käydä kuvaamassa.\nKun tänään lähdimme viikonloppulomalle, meillä oli mukana myös jotain erityisen mieluista kotiin vietävää, nimittäin ne joululaulu-cd:t!


Koska tullialan tehtävät vaihtelevat perustehtävistä vaativiin asiantuntijatehtäviin, odotamme työnhakijoilta haettavaan tehtävään soveltuvaa koulutusta. Kaikki Tulliin valitut henkilöt ohjataan koulutukseen työskentelyn alettua.\nTullin arvot osaaminen, luottamus, palvelu ja arvostaminen ohjaavat Tullin työtä kaikilla organisaatiotasoilla. Meille on tärkeää edistää ja ylläpitää henkilöstön työhyvinvointia ja työturvallisuutta johtamisen, esimieskoulutuksen ja työyhteisövalmennusten kautta. Mittaamme työhyvinvointia säännöllisesti ja muutamme tulokset käytännön toimenpiteiksi, joilla parannamme työhyvinvointia yhdessä henkilöstön kanssa.\nTutustu uratarinoihin Tullin verkkosivuilla.\nKatso video Merkityksellistä työtä Tullissa:\nKäy myös katsomassa esittelyvideomme miten Tulli turvaa ja palvelee .\nJulkaistu 12.12.2014 klo 13.12, päivitetty 26.3.2021 klo 14.43\nInstagram Tulli Suomessa


Sirkusmarkkinat järjestettiin viikonloppuna Keravalla - Keravan Kaupunki\nSirkusmarkkinat järjestettiin viikonloppuna Keravalla\n13.09.2021 klo 00:00\nSirkusmarkkinat järjestettiin viikonloppuna Keravalla.\nAurinkomäellä toteutettu kokonaisuus onnistui loistavasti. Sää suosi sekä yleisöä että taiteilijoita.\nSirkusmarkkinoilla oli tarjolla monipuolinen kattaus sirkusosaamista, ja mukana oli monia kansainvälisesti kiertäviä suomalaisia nykysirkustaiteilijoita. Sirkusmarkkinat on järjestetty poikkeusoloissa viimeiset kaksi vuotta. Tänä vuonna Aurinkomäki toimi tapahtuman pääareenana ja koko puistoalue otettiin haltuun sirkusesityksin ja erilaisin työpajoin.\nAurinkomäellä kerrottiin nykysirkuksen keinoin tarinoita tanssittavasta siivouksesta, ravintolan pitämisestä ja kesäisestä roadtripistä. Lavalla nähtiin myös paikallista osaamista, kun Keravan tanssiopiston ja Keravan musiikkiopiston oppilaat esiintyivät. Keski-Uudenmaan tanssiopiston sirkuskoulu Kia Oran! oppilaat osallistuivat myös ohjelmakokonaisuuteen. Sunnuntaina Sirkusmarkkinoiden ohjelmistossa oli sirkustaiteilija Milla Jarkon ja harmonikkataiteilija Harri Kuusijärven intensiivinen kohtaaminen Taiteen kotitalolla Ahjossa.\nSirkusmarkkinoiden tämän vuoden teemaksi nousi selkeästi yhdessä kokeminen. Esiintyjien innostus ja iloisuus yleisöstä oli havaittavissa ja yleisö nautti yhdessä koetusta kulttuurikokemuksesta. Tapahtuma oli lempeä avaus pitkään kestäneiden koronasulkujen jälkeen. Terveysturvallisuusohjeet oli tapahtumassa huomioitu ja tapahtuman yleisvire oli rauhallinen ja tunnelmallinen.\nSirkuksen lisäksi Suomen Tivoli toi säpinää kaupunkiin, ja perinteiseen tapaan Sinkkaan oli vapaapääsy koko Sirkusmarkkinaviikonlopun ajan.\nSirkusmarkkinoilla nähtiin 15 sirkuksen ammattilaista ja yli 30 taiteen perusopetuksen oppilasta. Esityksiä oli yhteensä 12. Sirkusmarkkinat järjestetään seuraavan kerran syyskuussa 2022.\nPäivitetty 13.09.2021 klo 17:12


Mama loves you : Helsingissä lasten kanssa\nVietin lasten kanssa vapaapäivää perjantaina, jolloin käytiin Helsingissä. Tällaiset päivät vaativat minulta tietynlaista fiilistä, tiedättehän, julkisilla yksin liikenteessä kolmen lapsen kanssa. Meinattiin myöhästyä junasta, mutta onneksi ehdittiin muutamalla juoksuaskeleella. Se oli tietysti pojista hauskaa ja matka alkoi kivasti.\nKäytiin Marsaanalla (pr-toimisto) keskustassa, jossa pääsin tutustumaan Cellbes -merkin kesämallistoon ja samalla nautittiin herkullista aamiaista. Marsaanalla on kiva käydä tapahtumissa, kun he ottavat lapset niin ihanasti vastaan. Pojat söivät mansikoita ja katsoivat puhelimestani aamun lastenohjelmia. Kävin sovittamassa muutamaa vaatetta ja sain mukaani valkoisen nätin, yksinkertaisen pellavapaidan ja kesäiset ananaskorvakorut.\npaita ja korvakorut saatu / Marsaana / Cellbes\nEllen nukkui suurimman osan ajasta ja pojat leikkivät toimistolla olleen koiran kanssa. Vierailu meni hyvin ja pojista oli jännittävää olla mukanani "työjutuissa". Marsaanalta mentiin Stockmannin leluosastolle pyörimään poikien toiveesta.\nStockan leluosaston vieressä on hyvät tilat vaipanvaihdolle ja syöttämiselle, joten piipahdan siellä yleensä aina jos olen lasten kanssa keskustassa. Löytyy myös mikro, vesipiste, syöttötuoleja jne. bonuksena hyvä näköala.\nPojat katselivat leluja, rakensivat legoilla ja kertoivat synttärilahjatoiveitaan. Ostettiin vielä ennen lähtöä pioneja, jotka kuuluvat ruusujen ohella suosikkikukkiini. Kotimatka meni hyvin, pojat istuivat vieressäni ja katsoivat ikkunasta maisemia. He kyselivät tuttuun tapaan kaikenlaista ja saivat muutaman kanssamatkustajan hymyilemään.\nHyvin sujuneet reissut ja mukavat päivät antavat kaivattua vastapainoa niille huonommille.\nLiikutteko te paljon\nlasten kanssa eri paikoissa?\nLähettänyt Rosannah klo 19.14\nTunnisteet: arki, Helsinki, kuulumisia, meidän perhe, reissussa, saatu\nKymmenen muistoa raskausajalta\nPihaprojekti & loppukevään kuulumisia\nSiivooja - suuri apu juhlavalmisteluissa\nELLEN 9 KUUKAUTTA\nKaksi päivää Tukholmassa


Petäjävesi-lehden tilaajana saat nyt enemmän! - Petäjävesi-lehti\n23.11.2018 | Uutinen\nPetäjävesi-lehden tilaajilla on käytössään nyt käyttäjätunnukset, joilla voi lukea uutisia lehden kotisivuilta sitä mukaa kun toimitus saa ne valmiiksi. Jatkossa myös sähköinen Petäjävesi-lehden näköislehti on luettavissa kotisivuillamme käyttäjätunnuksilla heti tiistaina iltapäivällä, kun lehti on valmistunut. Käyttäjätunnukset kuuluvat voimassa olevan lehtitilauksen hintaan, ja käyttöönottoa varten tulee olla asiakasnumero ja käytössä sähköpostiosoite.\nToimi näin ottaaksesi käyttäjätunnuksesi käyttöön:\n1. Katso valmiiksi paperilehden osoitekentästä neli- tai kuusinumeroinen tilaajanumerosi. Jos et löydä numeroa, kysy se lehden toimituksesta puh. 050 366 7691 tai toimitus@petajavesilehti.fi\n2. Mene lehden kotisivuille www.petajavesilehti.fi. Sivut toimivat älypuhelimella, tabletilla ja tietokoneella.\n3. REKISTERÖIDY ENSIN! Voit kirjautua sisään kolmesta eri paikasta: pääsivun ylhäältä oikealta, artikkelista tai näköislehdestä.\na) Pääsivulta valitaan ”Kirjaudu sisään” -kohdasta ”Siirry rekisteröitymään” ja ”Luo käyttäjätunnus”. Luot käyttäjätunnuksen antamalla sähköpostiosoitteesi.\n4. AKTIVOI TILAUS! Saat sähköpostiisi heti Lehtiluukku-käyttäjätunnukset Petäjävesi-lehden -sivustolle. Jatkossa käyttäjätunnuksesi on sähköpostiosoitteesi, salasanasi on sähköpostin välityksellä saamasi kahdeksanmerkkinen tunnus. Pääset lukemaan artikkeleita ja näköislehteä aktivoimalla tilauksesi antamalla tilaajanumerosi, jonka löydät paperilehden osoitekentästä. Tilaajanumero on neli- tai kuusinumeroinen.\nAktivoidaksesi tunnuksesi mene takaisin lehden kotisivuille www.petajavesilehti.fi.\n6. Käyttäjätunnuksen ja salasanan voi tallentaa useimmin käytettyihin laitteisiin. Samaa tunnusta saavat käyttää kaikki talouden jäsenet. Huomaathan, että käyttäjätunnus on tilauskohtainen ja sen voi luoda vain yhden henkilön sähköpostiosoitteeseen.\nHuomioittehan, että jatkamme kotisivujen kehittämistyötä lähiviikkojen aikana, jotta sivut saataisiin mahdollisimman toimiviksi ja sujuviksi käyttää. – SK


Perhe osti karhunkestävät roska-astiat – karhujen hämmennys oli suuri – Stara\nPerhe osti karhunkestävät roska-astiat – karhujen hämmennys oli suuri\nViihdeuutiset 29.9.2017, 18:00 · Annukka Heikkilä\nMonien hauskojen esimerkkien myötä on voitu nähdä, että karhut ovat todella kekseliäitä etsiessään ruokaa. Ne osaavat avata autojen ovia, penkoa roskiksia, ja olla yllättävän pelottomia tullessaan asutusten lähelle ja ihmisten takapihoillekin nälissään.\nNyt videolla nähdään huvittava tilanne, jossa karhuemo yrittää kahden poikasensa kanssa saada yhtä roska-astiaa avattua. Karhut ovat tottuneet löytämään ruokaa asuinalueen roskiksista, minkä vuoksi erityisen tiukasti kiinni oleva kansi saakin ne hämmentyneiksi.\nPerhe on vaihtanut karhujen vuoksi pihojensa roskikset sellaisiin, jotka eivät kovin helposti aukeakaan. Karhut yrittävät väännellä ja käännellä roskiksia, mutta eivät saa niitä auki. Lopulta karhuemo luovuttaa ja siirtyy poikastensa kanssa muualle. Karhuja kestävä roska-astia osoittautui nimensä veroiseksi.


Vastapainon katalogi 2018\nLahikainen, Anja Riitta\nMikä on median rooli arjessa ja ihmisten välisessä vuorovaikutuksessa? Miten internetin ilmaiset sisällöt ja uudet mediat haastavat perinteistä mediateollisuutta? Voiko Facebookin avulla tehdä vallankumouksen? Mitä on henkilökohtainen joukkoviestintä? "Mediayhteiskunta"...\nVäliverronen, Esa (Kirjoittaja)\nMikä on avoimen tieteen paikka avoimessa yhteiskunnassa? Kansalaisten kiinnostus tiedettä kohtaan on Suomessa poikkeuksellisen korkeaa. Tiede ja teknologia näkyvät yhä enemmän yhteiskunnassa, arjessa ja mediassa...


Yleistä — Compañía Kaari & Roni Martin\nPariskunta puhuu limittäin, lomittain ja päällekkäin, väittelee keskenään, analysoi kriittisesti tekemisiään ja toistensa sanomisia, vitsailee, kiroilee, poukkoilee aiheesta toiseen — ja on samalla sivistynyt, hauska, huomaavainen. Ja erittäin läsnä.\nTällä yhdistelmällä syntyy teoksia, joissa suomalainen nykytaide kohtaa andalusialaisen tanssi tradition — ensin mainitun ehdoilla.\nCompañia Kaari & Roni Martin on kansainvälinen taiteilijaryhmä, jolle tunnusomaista on energisyys ja suoraviivaisuus, sekä liikkeen, musiikin ja visuaalisuuden tiivis yhteys. Aktiivisesti kiertävä ryhmä on tähän mennessä esiintynyt viidessätoista maassa ja ryhmän taiteelliseen työryhmään kuuluu tanssijoiden lisäksi useita pitkän uran luoneita muusikoita ja -taiteilijoita eri maista. Live-esitysten lisäksi ryhmä tuottaa myös levytyksiä, tanssin livetaltiointeja sekä lyhytelokuvia.\nRyhmän teokset ovat nykytaidetta, jotka nojaavat flamencon rytmiikkaan ja muotokieleen.\nRyhmä on saanut tunnustusta myös ulkomailla: ryhmän teos Korppi ja Kello palkittiin Madridin Certamen de Coreografía de Flamenco y Danza Española -kilpailussa vuonna 2012 niin parhaasta soolokoreografiasta, parhaasta sävellyksestä kuin parhaasta puvustuksestakin. Kerro minulle sade -teos puolestaan palkittiin samassa kilpailussa vuonna 2006 ensimmäisenä ulkomaalaisena teoksena kilpailun viisitoistavuotisen historian aikana. Ryhmän kaksi viimeistä isoa produktiota KILL Carmen (2015) ja Anna Karenina (2018) ovat olleet arvostelu- ja yleisömenestyksiä.


Battlefield 2042 - uusi sukupolvi | Page 2 | KonsoliFIN / FilmiFIN\nEnsimmäinen Edellinen 2 of 31\nEi oikein hyvältä kuulosta siinä mielessä, että BF4:n aikoihinhan se alkoi kun yksi lisäpaketti sisälsi taisteluja, jotka olivat isompia kuin koskaan ennen ja ne oli juuri huonoimpaa BF4:ää koskaan. Sitten tuli vielä isompaa BF 1:sta, joka oli vieläkin huonompaa. Ja viimeisimpänä ihan isointa koskaan BF V, joka oli sitten jo pelimekaanisesti suorastaan oikeasti huono eikä sisältänyt oikein yhtään hyvää mappia. Että jos vielä isompaa vielä tulee, niin tuleeko sieltä tosiaan ihan täyttä tuubaa nyt sitten. Aika jääräpäiseltä ainakin kuulostaa.\nReactions: Alqimus and Gimble\n"Massiivisempi kuin koskaan" mutta tosiaan onko sitä sitä julkaisussa ja 1-2v päästä kuten edellisten pelien kohdalla? Jäädään odottelemaan.\nEdellisen pelin laatu oli tosiaan niin heikko että ennenkuin näemme ja koemme mitä sieltä tulee niin ei oikeen jaksa innostua ihan hirveästi. Mutta ehkä Dice yllättää ja puskee ulos Bad Company 2 tasoisen mestariteoksen, tai edes BF3.\nMakuasioitahan nämä, mun mielestä Bf1 oli parasta bäfää heti bad company 2:n jälkeen. Tuskin tämä tulevakaan nyt kauhea pettymys on, kunhan ei samaa pelleilyä tule mitä vitosen kanssa oli, eli uusia mappeja joskus vuodenpäästä julkaisusta.\nReactions: Ippenator and Qarkhi\nVähän aina pelottaa, kun tämmöistä luvataan, että tuleeko sieltä joku sekasotku, mutta seurataan ja katotaan mitä sieltä tulee.\nToivottavasti ottivat oppia vitosesta, eivätkä enää tee samoja virheitä.\nNo ei siltä kuulosta, Veeksi tiivisti syyn aika täydellisesti. Joku ihme fetissi niillä tuntuu olevan pelaajamäärän suhteen, vaikka trendi on ollut alaspäin pelaajamäärän kasvun funktiona. Kyllä ikävä on tosiaan Bad Company gagosta ja kyllä se BF3 myös menetteli, sekin oli jo selvä huononnus.\nJopa halpispeli WW1 Game Series - Tannenberg on selvästi parempi "Battlefield peli" kuin nykyajan Battlefieldit pelit ovat itse. Pelaajamäärä ja mapit ovat kooltaan on sen verran kohtuullisia, että satsaus mm. mappien laatuun on mahdollista. Pienemmässä pelissä myös yksittäisen sotilaan, tai Squadin toiminta vaikuttaa enemmän joka motivoi yrittämään kovempaa. En yhtään ole näiden "Bigger player count than ever before" -juttujen fani. Odotukset on aivan lattiassa, mm. Insurgency: Sandstorm paljon mielenkiintoisempi, toivottavasti joskus saavat sen julkaistua konsolille jossakin vaiheessa.\nNäiden kahden katastrofin I ja V:n jälkeen kyllä kelpaisi hyvin giganttiset mittasuhteet täyttävä nykyaikaisen suursodan kuvaus.\nKaiken yläpuolella on kuitenkin toive nähdä jatkoa mainiolle Bad Companylle.\nInsurgencya on täälläkin odotettu, mutta siinä hommassa on tullut jo niin monesti ja pahasti näpeille, että enää en odota. Yllätyn sitten positiivisesti, jos se joskus julkaistaan.\nHyväksyn suureellisemman Battlefieldin, JOS se tarkoittaa sitä, että se on vähän niinkuin BF3/BF4, mutta yksityiskohtaisempi ja siihen on lisätty kerrostuksellisuutta. Eli mapit saa olla tyyliin, vaikka ihan samat, mutta ei haittaa, jos taloihin pääsee enemmän sisälle ja taistelukentällä on muutenkin enemmän näköestettä, suojaa ja yksityiskohtia. Tämä tarkoittaisi esimerkiksi sitä, että kaupunkikentissä pääsisi enemmän taloihin sisään, joissa olisi jalkaväelle tarjolla CQB:tä. Talot samalla sortuisivat ja hajoaisivat enemmän. Tai Golmud Highwayn tyyppisissä kentissä olisi enemmän samanlaisia kyliä, mitä sen kentän pohjoisosassa oli/on. Sellainen "suurempi" toimisi ja varmasti vaikka 2 kertaa isommilla pelaajamäärillä mitä BF3:ssa ja BF4:ssä olisi. Mutta jos kentät vain menevät isommiksi ja avarimmiksi ja ottelut kestää sen 45 minuuttia mistä 30 minuuttia on ravia jossain aavikolla seuraavalle lipulle, jolta on porukka hävinnyt siinä vaiheessa kun olet puolessa välissä matkaa ja sit pitää tappaa itsensä, että olisi mahdollista päästä taisteluun alle 5 minuutissa, niin sitä ei enää next-gen latausajatkaan pelasta.\nNyt vaan sellainen nykyaikainen mainoskampanja käyntiin ja keskisormi pystyyn mahdollisille ostajille niin hyvä tulee.\nMikä niissä I:ssä ja V:ssä nyt niin kauhean huonosti oli, että niitä tituleerattiin ihan katastrofeiksi tuossa? Kumpaakaan en itse omistanut, mutta striimejä tuli kyllä katsottua aikanaan ihan huomattavastikin, eivätkä niissä striimien isännät noita pelejä mitenkään haukkuneet.\nIhan mielenkiinnolla tätä odottelen. Mukavaa päästä näkemään, miltä BäFä ja uusi laitesukupolvi näyttävät yhdessä. Saatan ostaakin, jos hinta ja sisällön määrä kohtaavat.\nReactions: Ippenator, janneus, Huliulikopteri and 1 other person\nJuu siis tietääkseni edelliset osat olivat ihan hyviä tuotoksia, vaikka en itsekkään pelannut niitä. Itselle BF3 oli viimeisin peli tästä sarjasta mitä kunnolla pelasin.\nToivoisin kuitenkin että tässä mentäis enemmän Bad Companyn suuntaan. Ne molemmat olivat aikoinaan erittäin koukuttavia.\nReactions: Fabre#4 and MrBeach\nNo oli. En todellakaan ymmärrä ykkösen ja vitosen ylenpalttista haukkumista.\nSe huono puoli varsinkin vitosen haukkumisella oli, että se jäi täysin kesken. Suunnitellut lisärit jäi julkaisematta.\nEihän se missään tapauksessa täydellinen kokemus ollut, niin kuin ei yksikään aikaisemmista bäfistä. Kaikki on julkaistu raakileina, ensin korjattu päin persettä ja vasta noin kaksi vuotta julkaisun jälkeen ns. tasapainossa ja suht bugittomia.\nBF2 oli mun eka battlefield ja ihan samat jutut on saanut lukea jokaisen pelin julkaisun jälkeen. Niin kuin seuraavankin...\nReactions: Ippenator, Huliulikopteri and Doctor Pepper\nAika paljon tuli luettua valitusta tuosta vitosesta, että oli ihan liikaa pelimuotoja ja sen takia ei kaikkiin riittänyt pelaajia. Tuon takia, sitten ilmeisesti poistelivat Conquestin, Frontlinesin ja Dominationin jotka olivat aika monen pelaajan suosikkeja.\nI ja V ei toki olleet mitään sysihuonoja, mutta kyllähän ne huonolle/huonommalle vanhempian Battlefieldejä pelanneille tuntui yleensä ottaen. Yksi asia oli tuo kenttäsuunnittelu ja toinen oli yleensäkin pelihauskuuden häviäminen. Siihen vaikutti ainakin omalta osalta isossa määrin ajoneuvojen surkeus verrattuna vanhempiin. Yksin pelatessa ne oli aika paljon tylsempiä ja huonompia kuin 4:ssa ja kavereille ei ajoneuvoissa ollut enää mitään roolia. Vanhoissa bäfäreissa kaverin kanssa ajoneuvolla pelaaminen oli aivan mielettömän hauskaa. Toinen oli tietysti aseet mitkä olivat kertaluokkaa tai kahta tylsempiä kuin modernissa sodan käynnissä.\nSitten tullaan esim. TTK asiaan. Siitä on varmasti montaa mielipidettä ja sitä jonkin verran vitosen aikaan on vatkottukin ilman, että se olis itseä oikein missään muussa vaiheessa kuin heti pelin alussa miellyttänyt. Itse BF4:stakaan paljon corena pelannut, mutta pidin siitä suunnattomasti HC:na. HC skeneä ei oikeastaan näissä kummassakaan missään vaiheessa syntynyt, kun vitoseen sitä ei vissiin edes koskaan tullut ja ykköseen se tuli siinä vaiheessa kun peli oli jo kuollut eikä toteutus vastannut nelosta, joten liekö siitä olisi tullut mitään, vaikka se olisi ollut mukana aiemmin.\nSitten on tuo missä tuossa aiemmin puhuttiinkin eli pelimuodot ja niiden rönsyily. Liian iso määrä pelimuotoja on huono ratkaisu, koska vaikka siinä toki ajatuksena onkin kumartaa kaikille, niin siinä myös pyllistetään kaikille. Pelaajamäärä ei riitä vain mahdottomaan moniin pelimuotoihin, kun kuitenkin hyvän pelikokemuksen takana olisi myös pieni verkkoviive ja nopea matchmaking. Mieletön määrä erilailla toimivia pelimuotoja on mielestäni myös haaste karttasuunnittelulle, koska ei sama kartta todennäköisesti toimi optimaalisesti aivan erilaisissa pelimuodoissa.\nToivoisinkin, että BF ottaisi nyt oikeasti tuoreen uuden startin missä oltaisi siltä osin palattu juurille, että löydettäisi jälleen se punainen lanka miksi Battlefieldeistä on tykätty. Conquest on oltava ehdottomasti ja jos jotain on pakko, niin sitten 1 rush/operations tyyppinen sektorivaltauspelimuoto. Mutta operationssissa ottaisin paljon takapakkia, koska ei kukaan oikeasti jaksa mitään 30-45 minuutin eriä jossain 2-3 tuntia kestävässä sessiossa missä hangataan samaa karttaa ja suoritetaan monesti samaa syvää suolihuuhtelua toiselle porukalle. Se 30 minuuttia on aivan maksimi yhtä mappia. Mieluummin lähemmäksi 15 minuuttia. Sitä myöten enemmän mieluummin mappeja kuin isompia mappeja, että tulisi vaihtelua. Ne jotka tykkää TDM:stä, dog tagien keräilystä tai Battle Royalesta pelaa varmasti kuitenkin jotain muuta peliä (CoD). Tärkeää olisi tehdä jokin asia hyvin kuin paljon asioita huonosti.\nReactions: aspion, Huliulikopteri, Nisupulla and 1 other person\nMun mielestä pari viimisintä peliä saivat kuitenkin positiivisen vastaan oton, ykkösen ja V:n ongelma oli pelin heikko kehittyminen julkasun jälkeen, varsinkin V:n kohdalla.\nBfv:n ydin oli hyvä, gunplay, uudet ammus ja revaus mekaniikat toimivia , mutta muu osa alueet jäi vajaaksi. Peliin tuli sisältöä liian vähän liian myöhään, lisäksi muuttivat TTK:a kasuaalisempaan suuntaan. Tähän ei olisi pitäny koskea koska tämä oli se asia keskiössä jossa oltiin onnistuttu.\nLisäksi pelissä oli poikkeuksellisen paljon bugeja ja näiden korjaamiseen meni aikaa todella paljon. Kehittäjät lupasivat suuren määrän ominaisuuksia mistä suurin osa ei ikinä nähny päivän valoa.\nHuhuissa käy ilmi nuo suuremmat kartat ja pelaajamäärät kuin koskaan aiemmin, jotenki veikkaan että seuraavassa bäfässä yritetään haastaa codin warzonea ja lähetään uudestaan battleroyalea rakentaa. Ja nämä suuremmat kuin koskaan tulisivat br peliin.\nnoh, toivotaan että dice ja EA otti oppia tästä sekoilusta. Bfv oli suorastaan katastrofi.\nToivonmukaan tuhoutuminen saataisiin todella niin että lähes kaiken voi hajoittaa, syö kaiken immersion kun ammuskelet taloja ja vain pieniä paloja lähtee irti. Mutta uuden sukupolven Dice moottori voi olla kyllä aika mullistava.\nYhtään battlefieldiä ei enää tule ostettua ennen kuin on varma että siinä on hc pelimuodot myös. Tää bäfä v oli suuren luokan kusetus ku oli vaan core peli, olis pitäny saada fyrkat takasin! Battlefieldiin kun nyt vaan ei kuulu core. Ne on nämä nykyajan jonnet kun ei ymmärrä mitään taktisesta pelaamisesta ja pelinkehitttäjät laittaa nykyään niiden mukaan kaiken, snif...ei se stna kuulu olla niin että sinne lipulle voi heittää kaiken oli siellä omia tai ei ja nothing happend....eikä siinä tankissa kuulu olla mitään kolmannen persoonan mahdollisuutta...ja kyllä sen ukon kuuluu tippua vähemmällä ku puolella lmg lippaalla....hc it is!\nReactions: KooVee, JerZe, Kuollut and 4 others\nTalojen tuhoutuminen oli todella siistiä Bad Companyssa. Se oli sellainen kokonaan uusia näköaloja avaava kokemus.


Oletko rakentamassa unelmiesi kotia? Katso vinkkimme jouhevaan rakentamiseen. | Vantaan Energia Sähköverkot\nOletko rakentamassa unelmiesi kotia? Katso…\nOletko rakentamassa unelmiesi kotia? Katso vinkkimme jouhevaan rakentamiseen.\nOmaa kotia rakennettaessa tontille tarvitaan monenmoista liittymää ja työvaihetta ennen muuttoa uuteen kotiin. Vinkit jouhevaan rakentamiseen:\nVaraa aikaa. Tärkeintä on varata sähköliittymän tilaukseen ja toimittamiseen riittävästi aikaa, jopa kaksi kuukautta.\nOmakotitalon rakennustyömaalle on järkevää tilata pysyvä liittymä ja tonttikeskus, jotka hankkeen alkuvaiheessa toimivat työmaasähköinä. Kohteen valmistuessa tonttikeskus siirretään lopulliseen sijaintiinsa.\nSähköliittymä tilataan nettisivujemme kautta. Tilaamista varten tarvitset tiedon tulevasta pääsulakekoosta. Tämän tiedon saat sähkösuunnittelijaltasi. Tilaamisen jälkeen asiointi hoidetaan sähköisen asiointijärjestelmämme kautta. Tunnukset järjestelmään toimitetaan sinulle automaattisesti sähköliittymän tilaamisen jälkeen.\nVaraa aikaa myös tilausjärjestelmään tutustumiseen. Kaikki liittymiseen liittyvät asiakirjat toimitetaan järjestelmän kautta. Tilausjärjestelmässä on ohjeita ja neuvoja eteenpäin pääsemiseksi, mutta jos menee sormi suuhun, voit aina olla yhteydessä meihin lähettämällä viestin järjestelmän kautta, sähköpostitse tai soittamalla.\nValitsemasi sähköurakoitsija hoitaa sähkötyöt tontillasi ja talossasi sekä tilaa liittymän kytkennän sähköverkkoon mittarointipyynnöllä. Sähköliittymän rakentaminen aloitetaan, kun kaikki tilausjärjestelmän asiakirjat on täytetty ja mittarointipyyntö lähetetty. Liittymän toimitusaika on noin 4 viikkoa jos sähköverkko on alueella valmiina.\nSähköliittymän hankkimisella saat oikeuden liittyä tietyllä sulakekoolla sähköverkkoon ja liittymismaksulla sähköverkko rakennetaan tonttisi rajalle. Tämän lisäksi sähköliittymän käyttöönottamista varten tarvitset sähkönmyyntisopimuksen, jonka teet haluamasi sähkönmyyjän kanssa. Sähkönmyyjäsi tekee sähkönsiirtosopimuksen meidän kanssamme puolestasi.\nLiittymäpalvelumme auttaa mielellään sähköverkkoon liittymiseen liittyvissä asioissa. Meidät tavoittaa puhelimitse 09 8290 237 ja sähköpostitse liittymapalvelut@vantaanenergia.fi.


Tuulen kuningas – Wikipedia\nTuulen kuningas on Marguerite Henryn kirjoittama romaani, joka ilmestyi englanniksi vuonna 1948 nimellä King of the Wind ja suomeksi 1963.\nAgba-poika asuu Marokossa ja on muslimi. Heillä on paasto menossa parasta aikaa. Agballa on raudikkotamma, joka synnyttää orivarsan, Šamin. Varsan nimi on arabiaa ja tarkoittaa aurinkoa. Šamilla on jalassaan nopeuden merkki eli valkoinen täplä ja rinnassa tähkä, joka tarkoittaa epäonnea. Epäonnenmerkki alkaa vaikuttaa heti, sillä Šamin äiti kuolee melkein heti synnytyksen jälkeen. Pian Marokon sulttaani ilmoittaa, että Šamin ja muidenkin hevosten on lähdettävä Ranskaan nuorelle lapsihallitsijalle.\nKuninkaan miehet tietenkin vain pilkkasivat hevosia, ja laittoivat ne töihin. Šam joutui kokin ratsuksi. Kokilla meni hermot ja hän laittoi Šamin myyntiin eikä Agba tiennyt asiasta mitään. Šam myytiin sitten työhevoseksi ja Agba halusi mukaan. Šamin silloinen omistaja käytti Agbaa töissä, ilman palkkaa ja ruokaa. Sitten eräs britti näki, kuinka kauppias kidutti Šamia ja päätti ostaa tämän sekä ottaa mukaan Agban ja hänen kissansa.\nEnglannissa Agban olot paranevat, mutta siellä hän on myös jonkin aikaa vankilassa. Kun Agba pääsi vankilasta pois, hänet otti huostaansa eräs brittiläinen kreivi. Kreivi suuttui yhdessä vaiheessa Agballe ja Agba oli kaksi vuotta soilla töissä.\nKun kreivi huomasi, että Šam oli kreivin parhaan tamman mies, hän päätti hakea Agban takaisin. Šam sai kolme varsaa, jotka olivat kaikki aivan Šamin näköisiä. Varsat olivat nimeltään Ruipelo, Cade ja Regulus. Kreivi kertoi Agballe, että hän oli pahasti velkaantunut ja hän saisi maksettua lainansa takaisin vain, jos joku Šamin pojista voittaisi Newmarketin kisat. Kisoissa oli palkintona kuningattaren lahjoittama tuhat guineaa sisältävä kukkaro. Regulus voitti kaksivuotiaiden kilvan, Cade kolmivuotiaiden ja Ruipelo oman sarjansa. Myöhemmin Šam itse kuoli vasta 29-vuotiaana.\nNoudettu kohteesta https://fi.wikipedia.org/w/index.php?title=Tuulen_kuningas&oldid=12860495\nSivua on viimeksi muutettu 12. maaliskuuta 2013 kello 01.12.


Iivo Niskanen voittoon Rukan 15 kilometrillä - Jauhojärvi kolmas - ePressi\nIivo Niskanen voittoon Rukan 15 kilometrillä - Jauhojärvi kolmas\nSuomalaismiehet tyhjensivät pajatson lähes kokonaisuudessaan Rukan 15 kilometrin perinteisen kilpailussa. Iivo Niskanen hiihti komeaan voittoon ja onnistunutta kilpailua täydensi Sami Jauhojärvi kolmannella sijalla. Norjan Martin Johnsrud Sundby kiilasi miesten väliin toiseksi häviten Niskaselle lopulta kymmenen sekuntia.\nNiskaselle hieno voitto oli historiallinen, ensimmäinen maailmancup-voitto.\n"Lähdin liikkeelle yksinkertaisella taktiikalla. Tasaisella niin paljon kuin lähtee ja ylämäkiin pari napsua alas maksimisykkeistä. Yleisö kannusti vielä hienosti niin eipä paremmin olisi voinut mennä", Niskanen kommentoi kilpailun jälkeen.\n"Itseluottamus on ollut tapissa, mutta en ole ruvennut uhoamaan. Paine kuitenkin on ollut aikamoinen näiden kilpailujen alla, ja viime kausi oli loppuen lopuksi kokonaisuutena aika rikkonainen. Toki myös vientiä on ollut suuntaan jos toiseenkin. Halu kehittyä on ollut kova. Katsotaan, missä ollaan helmikuun puolella (Falunissa)."\nMinkälaiselta tuntui istua kilpailun johtajan porontaljalla lopulta aika pitkään?\n"Kylmähän siinä oli", Niskanen kuittasi.\nKolmossijan Sami Jauhojärvi piti sijoitustaan pienenä ihmeenä.\n"Henkisesti on ollut raskasta, siihen tämä helpotti aika paljon. Kokenut urheilija ei enää reagoi muuten kuin yllättymällä, nyt todella yllätyin. Meno ei missään nimessä ollut hyvännäköistä, sellainen terävä hakkavuus puuttui. Mutta näköjään kun suksi luistaa, se sitten kulkee myös eteenpäinkin. Ensimmäinen viikonloppu, ei tästä voi hirveitä johtopäätöksiä vetää, ei tämä lopulta hirveästi hetkauta", Jauhojärvi sanaili.\nMuista suomalaismiehistä pisteille hiihtivät Matti Heikkinen (sija 10) ja Ville Nousiainen (sija 21).\n"Oli vähän sellaista ensimmäistä maailmancup-kisan oiretta - lähdin pikkaisen liian reippaasti ja kostautui. Iivon tulos ei yllättänyt, sanoin medialle jo viime kaudella että tuosta pojasta saatte vielä kirjoittaa. Ei se hiihto vielä valmista ollut, seuraavalla kertaa maltilla matkaan", Heikkinen kommentoi.\n"Kohtalainen, mutta ei hyvä suoritus. Ei toisaalta missään nimessä huonokaan. Luotin itseeni sen verran että lähdin melko jäykällä suksella, ajattelin että jaksan polkea. En sitten jaksanut. Perusvarmaa tekemistä, ei herätä tunnekuohuja suuntaan eikä toiseen", Nousiainen mietti.\nPäävalmentaja Reijo Jylhä uskoi, että Niskanen ja Jauhojärvi pystyvät hyviin suorituksiin, mutta ei uskaltanut odottaa näin hyviä sijoituksia.\n"Odotuksia oli, meidän senioreilta ja sitten Iivolta. Ei menestyksestä ole koskaan mitään haittaa, kunhan pidetään vaan pää kylmänä. Ei vielä tässä vaiheessa ruveta paukuttelemaan henkseleitä, katsotaan rauhallisesti menee hyvin tai huonosti."\n"Podiumille sijoittuneiden jälkeen Heikkisen sija 10 on erittäin lupauksia antava. Nousiainen ja sija 21 oli myös varsin hyvä. Juho Mikkosen sija 31 kannattaa myös nostaa esille, ja muutenkaan sprinttipojat eivät kauheasti jääneet maailmancupin pisteistä. Se on varsin hyvä tulos", Jylhä pohti.\nTulokset kokonaisuudessaan täällä http://www.fis-ski.com/cross-country/#tab-lrs-1


Lauantaina vietetään Vanhan Auton päivää\nViime kesänä veteraanimobilisti Kai L Bremer esitti Suomeen vuotuista Vanhan Auton päivää. Se on nyt lauantaina.\nMINI Tämäkin palkittu entisöinti-Mini on nähtävissä lauantaina. Paikka on Vehoniemen automuseo.\nSILLOIN Vuosi sitten veteraanimobilisti Kai L. Bremer julisti Iltalehdessä missiotaan.\nVanhan Auton päivä on useissa Euroopan maissa tuttu juttu. Suomeen idean Vanhan Auton päivästä lanseerasi veteraanimobilisti Kai L. Bremer Iltalehdessä vuosi sitten. Idea toteutuu 10. kesäkuuta lauantaina valtakunnallisena museoajoneuvon tapahtumapäivänä.\n– Ideana olisi kuitenkin saada yksityiset harrastajat mukaan leikkiin myös ilman isoja tapahtumia, kalliita siirtymäajoja ja osallistumismaksuja, muistuttaa Kai L. Bremer.\n– Riittää, että autot vedetään ulos tallista nähtäville ja herättämään keskustelua kohteen kunnosta tai harvinaisuudesta riippumatta.\n– Erilaisia tapahtumia riittää pitkin maata, mutta entisöintiprojekteja saattaa jäädä eri syistä pientä viimeistelyä vaille ja niitä voi hautautua tallin uumeniin joskus jopa valitettavan lopullisesti. Jos niitä tuotaisiin päivänvaloon, voisi tekijä saada hyviäkin vihjeitä joltakin toiselta harrastajalta tai juuri sen osan, jonka puutteeseen projekti on pysähtynyt.\n– Yleensäkin on sääli, että museoajoneuvoja ei useinkaan käytetä kuin muutama kerta vuodessa, pahoittelee Kai L. Bremer.\n– Näin osa kulttuurihistoriaamme hautautuu autotalleihin ja se pitäisi saada esiin edes joskus. Autosta jos mistä näkee tekniikan ja muotoilun kehittymisen, mutta myös tapojen ja kauneuskäsitysten muuttumisen.\nHelsingissä Helsingin Seudun Automobiiliklubi on varannut Mäntymäen kentän eli Paavo Nurmen patsaan ja Stadionin välisen kentän Vanhojen Autojen päivän kokoontumispaikaksi. Tiemuseo Mobiliassa Kangasalla on filmejä vuosien varrelta, opastettuja, näyttelykierroksia, ”harrastekerhomessut”, ajo- ja työnäytöksiä.\nVehoniemen Automuseossa niinikään Kangasalla kaikki avoautolla tulijat saavat ilmaiset kahvit kotitekoisten lusikkamunkkkien kera. Lisäksi jo pihalla voi tutustua Tampereen Mobilistien vuoden 2005 Olavi Sallinen -entisöintipalkinnon voittaneeseen vuoden 1967 Austin Cooperiin ja näyttelyynhän on aina vapaa pääsy.\nAutohistoriallinen Seura järjestää 15 vuotta vanhemmille alkuperäiskuntoisille autoille Youngtimer ajon alkaen klo 9 Bemböle-Inkoo-Fagervik ja päättyy Seuran Lohjan Tanhuhovissa järjestämälle rompetorille. Rompetoreja on myös Oulun Automuseolla, Merstolan Pysäkillä Harjavallassa, Sukevan Lohirannassa ja Kokemäen keskustassa Tulkkilassa. Lahdessa kokoonnutaan Matkustajasataman ja vierasvenelaiturin väliselle alueelle ja Hämeenlinnassa on Aulanko-ajo Hämeenlinna-Janakkala-Lammi-Ylänne-Evo päättyen piknikiin.


Jackass tekemässä paluun? Johnny Knoxville olisi valmis, mutta yksi muutos vanhaan kaavaan pitäisi ensin tehdä - Muropaketti.com\nJackass tekemässä paluun? Johnny Knoxville olisi valmis, mutta yksi muutos vanhaan kaavaan pitäisi ensin tehdä\n05.06.2018 07:35 | Muropaketin toimitus\n2000-luvun alkupuolen suosituimpiin tv-sarjoihin lukeutunut Jackass on tuttu näky myös valkokankailla.\nEnsimmäinen Jackass-elokuva, Jackass: The Movie, valmistui jo vuonna 2002. Jatko-osat tuotiin teattereihin 2006 ja 2010. Sen jälkeen itsetuhoisen rämäpääryhmän jäsenet ovat keskittyneet kuka mihinkin. Parhaiten on menestynyt urallaan Johnny Knoxville, jolle Jackass poiki jonkinlaisen näyttelijänuran tusinakomedioissa jo sarjan vielä pyöriessä vuosina 2000-2002.\nTuoreessa haastattelussaan Johnny Knoxville on vihjannut, että neljäs Jackass-elokuva on yhä mahdollisuuksien rajoissa.\n”Ihan mahdollinen se on, totta kai”, Knoxville ilmoitti Entertainment Weeklyn haastattelussa.\n”Emme me sille eitäkään sano. Jos tekisimme vielä yhden, meidän pitäisi ottaa mukaan myös uusia nuorempia kundeja – ihan vaan saadaksemme mukaan tuoretta verta. Mutta mahdollinen se [neljäs leffa] on”.\nKommentissaan Knoxville viittaa selvästi omaan ikäänsä. Jo 47 vuoden ikään ehtinyt koomikko ei enää iskuja samalla tavalla kuin 20 vuotta sitten. Ihan hyvä säästää kovemmat iskut kestävämmille sekoilijoille.


A-laiturit tuo messuille laiturikokonaisuuden, jollaista ei millään messuilla ole valmistajan mukaan koskaan aikaisemmin nähty.\nVene 18 Båt -näyttelyssä on esillä on A-laitureiden PRO -satama, jossa laitureiden yhteispituus on yli 50 metriä. Kokonaisuuden hinta on varustelusta riippuen 200-300 tuhatta euroa. Valmistajan mukaan laiturikokonaisuus on kallein koskaan messuilla esitelty erikoislaituri.\nLaiturin kannen pinta-ala on lähes 150 m2 ja sen kokoinaispaino on yli 70 tonnia. Laituri on varustettu mm. vedenalaisilla valoilla ja erikoisvahvalla kansirakenteella. PRO-sarjan satama on suunniteltu ison jahdin suojasatamaksi.\nJättilaitureiden kuljetus haittaa liikennettä maanantaina\nSatamalaiturit kuljetetaan Helsingin messukeskukseen maanantaina 5.2.18 neljän rekan erikoiskuljetuksena. Kuljetus lähtee Raisiosta A-Laitureiden tehtaalta aamulla klo 9.00. Liikenne saattaa häiriintyä erikoiskuljetuksen vuoksi välillä Raisio – Helsinki. Puolenpäivän aikaan kuljetuksen on määrä olla kehä III:lla, josta se jatkaa matkaa Tuusulanväylää pitkin Messukeskukseen. Kuljetuksen vuoksi muu liikenne saatetaan hetkellisesti pysäyttää turvallisuuden varmistamiseksi.\nLaituri on nähtävillä osastolla 7e150.\nA-laiturit, Vene 18 Båt, veneet, Venemessut, venenäyttely


Mikkeli, Pieksämäki ja Juva purkavat koronarajoituksiaan maanantaista alkaen Essoten koronanyrkin linjausten mukaisesti | Paikalliset | Länsi-Savo\nPaikalliset 7.4.2021 15:17\nMikkeli, Pieksämäki ja Juva purkavat koronarajoituksiaan maanantaista alkaen Essoten koronanyrkin linjausten mukaisesti\n13–18-vuotiaiden harrastustoimintaan tehdään helpotuksia. Vapaus tuo mukanaan vastuuta ja koronaturvallisuudesta on huolehdittava tiukasti.\nKanerva Jalarvo, Kirsti Vuorela\nMikkelin kaupunki on päättänyt, että lukiot ja Otavia palaavat ensi maanantaina eli 12. huhtikuuta lähiopetukseen. Opetuksessa on käytettävä kasvomaskeja ja noudatettava myös muita koronatartuntojen välttämiseen tähtääviä turvallisuusohjeita.\nEssoten koronanyrkki kokoontui tiistaina ja kokouksen linjausten mukaisesti Mikkeli on päättänyt purkaa osin voimassa olevia koronarajoitteitaan.\nVuosina 2003–2007 syntyneet nuoret voivat jatkaa harrastuksiaan sisätiloissa ensi maanantaista alkaen, mutta edelleen tiukoin reunaehdoin.\nHarrastustoiminta on pysyttävä järjestämään ilman lähikontakteja. Se tarkoittaa sitä, ettei esimerkiksi harjoitusotteluita voida toteuttaa. Toiminnassa on pystyttävä toteuttamaan kahden metrin turvavälit.\nKaikkien harrastustoimintaan osallistuvien nimet pitää kirjata ylös. Jos harrastustoimintaan osallistuvalla ilmenee koronaoireita, hänet ohjataan koronatestiin.\nRyhmien vetäjät eivät voi vaihtua harrastuskertojen välillä, eivätkä vanhemmat ja muut ulkopuoliset henkilöt saa oleskella harrastustiloissa. Myöskään mitään sellaista toimintaa ei voida järjestää, missä ryhmä olisi tekemisissä muiden harrastusryhmien kanssa.\nRyhmien vetäjillä on maskipakko ja ryhmässä voi olla enintään kymmenen nuorta kerrallaan. Poikkeuksena ovat suuret liikuntasalit ja vastaavat tilat, joissa voi toimia useampia ryhmiä samaan aikaan ilman kontaktia.\nMuiden kuin lasten ja nuorten harrastustoiminta on edelleen tauolla. Mikkelin kaupunki peruu automaattisesti sisäliikuntavuorot liikuntasaleissa, uimahalleissa ja kuntosaleissa sekä ulkokenttien vuorot 22. huhtikuuta saakka.\nPieksämäellä yksi uusi koronatartunta keskiviikkona\nPieksämäellä varmistui yksi uusi koronavirustartunta keskiviikkona. Pieksämäen kaupungin tiedotteen mukaan tartunta todettiin jo karanteeniin asetetulla henkilöllä. Mahdollisia altistumisia ei siis ole tapahtunut.\nPieksämäellä etäopetuksessa olevat oppilaitokset ja Seutuopisto siirtyvät lähiopetukseen 12. huhtikuuta alkaen Essoten linjauksen mukaisesti. Seutuopiston liikuntakurssit eivät kuitenkaan siirry lähiopetukseen.\nTiedotteen mukaan alle 18-vuotiaiden harrastustoiminta voidaan aloittaa kymmenen hengen rajoituksella myös sisätiloissa. Aikuisten harrastustoiminta pidetään edelleen tauolla.\nVeturitori sekä uimahalli pysyvät edelleen suljettuina. Nuorisotila avaa sen sijaan ovensa 12. huhtikuuta kokoontumisrajoituksin.\nJuvan lukiolaiset palaavat lähiopetukseen\nMyös Juvalla lukiolaiset palaavat lähiopetukseen 12. huhtikuuta alkaen. Lisäksi alle 18-vuotiaiden harrastetoiminta on sallittua ensi viikosta alkaen. Muut koronarajoitukset säilyvät Juvalla ennallaan.\nJuvan kaupungin tiedotteessa muistutetaan, että kasvomaskia on käytettävä kaikkialla kodin ulkopuolella, missä on lähikontakteja.\nJuvalla Essote järjestää maskijakelun vähävaraisille Toimintatalolla (Juvantie 7, käynti alapihan puolelta) torstaisin kello 11–11.30.\nJuttua päivitetty 7.4. kello 17.30: Lisätty kaksi viimeistä kappaletta Pieksämäen ja Juvan koronasuosituksista ja -rajoituksista. Otsikkoa muutettu.